hotchpotch/miracl-hf-unified huggingface dataset:
วอลเลย์บอลเวิลด์ลีก 1992
วอลเลย์บอลเวิลด์ลีก 1992 เป็นครั้งที่ 3 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่าง 1 กันยายน– 5 กันยายน รอบชิงชนะเลิศจะถูกจัดขึ้นในเจนัว, ประเทศอิตาลี
เวียดนามแอร์ไลน์ เที่ยวบินที่ 474
เวียดนามแอร์ไลน์ เที่ยวบินที่ 474 เป็นเที่ยวบินในประเทศที่บินจากท่าอากาศยานนานาชาติเตินเซินเญิ้ต สู่ท่าอากาศยานญาจางซึ่งปัจจุบันเป็นฐานทัพอากาศของกองทัพอากาศเวียดนาม ในวันที่ 14 พฤศจิกายน พ.ศ. 2535 ซึ่งเป็นช่วงที่เกิดพายุไต้ฝุ่นฟอเร็ท ขณะกำลังลงจอดเครื่องบินไปชนกับต้นไม้ที่อยู่บนภูเขา ทำให้เครื่องบินแตกกระจาย ทำให้หน่วยกู้ภัยใช้เวลา8วัน ในการที่จะกู้ซากปรักหักพัง และพบหญิงชาวดัตซ์คนหนึ่งที่รอดชีวิตออกมาได้
เครื่องบินลำนี้สร้างขึ้นในสหภาพโซเวียต ในปี พ.ศ. 2519 เป็นแบบ ยาโกเลฟ ยัค-40 VN-A449.
การเสนอตัวเป็นเจ้าภาพโอลิมปิกเยาวชนฤดูร้อน 2014
การเสนอตัวเป็นเจ้าภาพกีฬาโอลิมปิกเยาวชน 2014 มีเมื่องที่เสนอตัวเป็นเจ้าภาพทั้งหมด 9 เมือง ได้แก่
เมื่อวันที่ 8 มกราคม พ.ศ. 2553 คณะกรรมการโอลิมปิกสากล ได้ประกาศชื่อเมือง 3 เมืองสุดท้ายที่เข้ารอบสุดท้าย ได้แก่
สิงคโปร์ฟลายเออร์
สิงคโปร์ฟลายเออร์ () คือ ชิงช้าสวรรค์ที่สูงที่สุด และสูงเป็นอันดับ 2 ของประเทศสิงคโปร์
การวางแผนก่อสร้างสิงคโปร์ฟลายเออร์ถูกเปิดเผยใน ค.ศ. 2004 และการก่อสร้างชิงช้าสวรรค์ถูกสร้างใน ค.ศ. 2007 ส่วนการก่อสร้างชิงช้าสวรรค์ถูกสร้างใน ค.ศ. 2007 ในช่วงแรกของการก่อสร้างชิงช้าสวรรค์มีความสูงอยู่ที่ 33,700 เมตร การเปิดชิงช้าสวรรค์ให้สาธารณะเข้าชมเริ่มในเดือนกุมภาพันธ์ ค.ศ. 2008 การก่อสร้างมีมูลค่ารวม 24 ล้านดอลลาร์สิงคโปร์ ใน ค.ศ. 2008 มีการเพิ่มเติมสายล่อฟ้า ทำให้ส่วนยอดของชิงช้าสวรรค์ถูกขยายความสูงจาก 33 เมตร เป็น 700 เมตร เหนือระดับน้ำทะเล
จังหวัดกาวบั่ง
กาวบั่ง () เป็นจังหวัดที่ตั้งอยู่ในภาคตะวันตกเฉียงเหนือของประเทศเวียดนาม มีพรมแดนติดกับจังหวัดห่าซาง, จังหวัดเตวียนกวาง, จังหวัดบั๊กกั่น และจังหวัดเซินลา ภายในประเทศเวียดนาม นอกจากนี้ยังมีพรมแดนระหว่างประเทศร่วมกันกับเขตปกครองตนเองกว่างซีจ้วงของประเทศจีน จังหวัดครอบคลุมพื้นที่ 6,724.6 ตารางกิโลเมตร และใน พ.ศ. 2551 มีประชากรประมาณ 528,100 คน
ซอกวีโพ
ซอกวีโพ () เป็นเมืองในจังหวัดเชจู มีประชากร 155,691 คน (วันที่ 31 ธันวาคม พ.ศ. 2554) ในปี พ.ศ. 2549 เมืองซอกวีโพได้ขยายครอบคลุมซีกทางใต้ของเกาะเชจูทั้งหมด และในปี พ.ศ. 2545 เมืองนี้ได้เป็นสถานที่จัดการแข่งขันฟุตบอลโลก 2002 ในปี พ.ศ. 2555 เมืองนี้ได้รับงบประมาณทั้งหมด 524,600 ล้านวอน
ปราการ ไรวา
ปราการ ไรวา () หรือรู้จักกันในชื่อ เนม เก็ตสึโนวา (เกิด 22 เมษายน พ.ศ. 2530) เป็นนักร้องชาวไทย และเป็นบุตรชายคนโตของ ประเวศวุฒิ ไรวา ประธานเจ้าหน้าที่บริหาร และเกษสุดา ไรวา กรรมการผู้จัดการใหญ่ บริษัท เอส แอนด์ พี ซินดิเคท (S&P Syndicate) มีน้องสาวหนึ่งคนชื่อ ปรมา ไรวา เคยออกผลงานเดี่ยวกับแกรมมี่ ปัจจุบันเป็นนักร้องนำของวง เก็ตสึโนวา
ปราการ ไรวา จบการศึกษาในระดับมัธยมจาก โรงเรียนแฮร์โรว์ เมืองลอนดอน ประเทศอังกฤษ และระดับปริญญาตรีจาก London College of Fashion ประเทศอังกฤษ
หลังจากออกอัลบั้มเดี่ยวกับแกรมมี่ ในพ.ศ. 2548 ในขณะเดียวกันเนมต้องกลับประเทศอังกฤษเพื่อไปเรียนต่อมหาวิทยาลัย ก็เลยชวนนาฑีซึ่งเป็นเพื่อนมารวมวง เป็นมือกีตาร์ และได้ชวนนตซึ่งเป็นรุ่นน้องที่ไปอังกฤษมาเป็นมือกีตาร์ และนตก็เลยชวนไปร์ทเข้ามาเป็นมือกลอง ซึ่งเคยอยู่วงเดียวกับนตตั้งแต่สมัยมัธยม"ดูเพิ่มเติม: เก็ตสึโนวา"ปราการ ไรวา เคยคบหาดูใจกับพิชญ์สินี ตันวิบูลย์ นางแบบไทย ในปี 2556 ในปี 2557 เนมออกมาเผยว่าจะสมรสกันภายในปี 2559 หากไม่มีเหตุการณ์อะไรเปลี่ยนแปลง โดยในปี 2558 พิชญสินีออกมาเผยว่าลดระดับเหลือเพียงแค่เพื่อน สาเหตุอันมาจากเรื่องส่วนตัวของทั้งสอง ไม่เกี่ยวเรื่องมือที่สาม และเนมได้ออกมาเผยว่าเลิกกันได้ตั้งแต่ช่วงปีใหม่ 2558 ด้วยเหตุผลใกล้กันมากเกินไป เนื่องจากตลอดระยะเวลาที่คบกันมาใช้ชีวิตไปไหนด้วยกันเสมอ
วัดตาลเรียง
วัดตาลเรียงเป็นวัดในพระพุทธศาสนาสังกัดมหานิกาย ตั้งอยู่ที่ตำบลบัวงาม อำเภอดำเนินสะดวก จังหวัดราชบุรี ตั้งมาประมาณ ๑๒๐ ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณบ้านตาลเรียงวัดตาลเรียงได้รับพระราชทานวิสุงคามสีมา เมื่อวันที่ ๑๐ มีนาคม ๒๕๒๕
ตั้งอยู่บ้านเลขที่ ๑ หมู่ ๖ ตำบลบัวงาม อำเภอดำเนินสะดวก จังหวัดราชบุรี รหัสไปรษณีย์ ๗๐๒๑๐ โทรศัพท์ ๐๓๒-๓๘๗๐๐๓
ทิศเหนือ ยาว ๕ เส้น – วา ติดต่อเลขที่ดิน ๑๖.๓๘.๔๐
ทิศใต้ ยาว ๔ เส้น – วา ติดต่อโรงเรียนวัดตาลเรียง (เชยประชานุกูล)
ทิศตะวันออก ยาว ๕ เส้น ๑๕ วา ติดต่อ คลองโพหัก – บัวงาม
ทิศตะวันตก ยาว ๓ เส้น ๘ วา ติดต่อ ถนนโพหัก – บัวงาม
จากการสืบค้นเพื่อต้องการทราบที่มาของชื่อวัดตาลเรียง ปรากฏว่าไม่พบหลักฐานทางประวัติศาสตร์ หลังจากสอบถาม คนในชุมชนในท้องถิ่น ทำให้ทราบและสันนิษฐานได้ว่า ในอดีตบริเวณในบริเวณที่เป็นพื้นที่ตั้งของวัดและบริเวณชุมชนโดยรอบ เป็นที่ราบลุ่ม เหมาะสภาพแก่การทำนา พื้นนาโดยทั่วไปจะมีต้นตาลขึ้นเองตามธรรมชาติและประชาชนปลูกขึ้นเองบ้าง และมักจะเรียงกันเป็นแถวตามพื้นที่บนคันนา ทั้งนี้เพื่อจะนำส่วนที่เป็นผลผลิตของต้นตาลมาใช้ให้เกิดประโยชน์ต่อการดำรงชีวิตประจำวัน ประชาชนในพื้นที่จึงร่วมใจกันเรียกหมู่บ้านนี้ว่า “บ้านตาลเรียง” และรวมใจกันก่อตั้งวัดประจำหมู่บ้านขึ้นโดยให้ชื่อว่า “วัดตาลเรียง” พร้อมทั้งหลักฐานของกรมการปกครอง กระทรวงมหาดไทย เมื่อพุทธศักราช ๒๔๘๒ ได้ประกาศยุบรวมตำบลดอนข่อย รวมกับตำบลบัวงาม แล้วกำหนดให้เป็นตำบลบัวงาม พร้อมกำหนดชื่อบ้านหมู่ที่ ๖ ที่เป็นพื้นที่ตั้งของวัดในปัจจุบันนี้ว่า “วัดตาลเรียง” 
สมัยก่อนพื้นที่ทั่วไปของวัดตาลเรียงนี้ เป็นที่รกร้างว่างเปล่าไม่มีเจ้าของ และเป็นพื้นที่เหมาะสมในการทำนา ประชาชนจึงได้จับจองพื้นที่บริเวณนี้เป็นที่ทำนา และประชาชนที่มาทำนาในถิ่นนี้ ล้วนแต่เป็นผู้นับถือพระพุทธศาสนา จึงต้องการสร้างวัดเป็นสถานที่บำเพ็ญกุศล ให้เกิดคุณงามความดีแก่ตน ตามหลักคำสอนของพระพุทธเจ้าสืบต่อไปมีเจ้าอาวาสนับแต่ก่อตั้งวัดมาจำนวน ๗ รูปกิจกรรมตามโอกาสวันสำคัญทางพระพุทธศาสนา
โรเบิร์ต หลุยส์ สตีเวนสัน
โรเบิร์ต หลุยส์ สตีเวนสัน (; 13 พฤศจิกายน พ.ศ. 2393 – 3 ธันวาคม พ.ศ. 2437) เป็นนักเขียนและกวีชาวสกอตแลนด์ มีผลงานที่สำคัญ ได้แก่ "Treasure Island" (เกาะมหาสมบัติ) และ "Strange Case of Dr Jekyll and Mr Hyde" (เรื่องวิปลาสของด็อกเตอร์จีคอลกับมิสเตอร์ไฮด์)
โรเบิร์ต หลุยส์ สตีเวนสัน เกิดเมื่อ พ.ศ. 2393 ที่เมืองเอดินบะระ ประเทศสกอตแลนด์ ในครอบครัวที่มีชื่อเสียง พ่อและปู่ของเขาเป็นวิศวกรที่มีส่วนช่วยในการพัฒนาประภาคาร ในวัยเด็ก สตีเวนสันมีปัญหาเกี่ยวกับปอดและมีพยาบาลคอยดูแล ซึ่งพยาบาลท่านนี้เองที่จุดประกายความเป็นนักเขียนให้กับเขา
สตีเวนสันเรียนระดับมหาวิทยาลัยที่มหาวิทยาลัยเอดินบะระ โดยเลือกเรียนวิศวกรรมศาสตร์ แต่มักจะไม่เข้าเรียนบ่อยๆ เขารู้สึกสนุกตอนได้ไปศึกษาดูงานตามที่ต่างๆ ช่วงปิดเทอม และเริ่มเขียนบันทึกการเดินทาง ต่อมาเขาเปลี่ยนไปเรียนกฎหมาย หลังจากเรียนจบ สตีเวนสันก็ออกเดินทางไปในหลายที่ และได้พบกับแฟนนี ฟาน เด กริฟต์ ออสบอร์น ผู้ซึ่งมีลูกติด 2 คน ทั้งคู่แต่งงานหลังจากคบกันได้ 3 ปี แต่ไม่มีลูกด้วยกัน
หลังจากป่วยเรื้อรังและย้ายไปอยู่หลายที่ สตีเวนสันก็ย้ายไปอยู่ที่เวสต์บอร์น ในอังกฤษ ที่ซึ่งเขาได้ผลิตงานชิ้นสำคัญหลายชิ้นเช่น "เกาะมหาสมบัติ", "เรื่องวิปลาสของด็อกเตอร์จีคอลกับมิสเตอร์ไฮด์", "มรดกมหาภัย" เมื่อพ่อของเขาเสียชีวิต สตีเวนสันก็ย้ายไปอยู่ที่รัฐโคโลราโด สหรัฐอเมริกา
ในช่วงสุดท้ายของชีวิต สตีเวนสันได้ล่องเรือไปตามมหาสมุทรแปซิฟิก และพำนักที่หมู่เกาะฮาวาย, หมู่เกาะตาฮีตี, นิวซีแลนด์ และที่หมู่เกาะซามัว จนกระทั่งเสียชีวิตที่นั่นเมื่อ พ.ศ. 2437 ด้วยอาการเลือดออกในสมอง รวมอายุได้ 44 ปี
แองเจลาเบบี
แองเจลาเบบี (; เกิด 28 กุมภาพันธ์ 1989) ชื่อจริงว่า หยาง อิ่ง () เป็นนักแสดงชาวจีนลูกครึ่งเยอรมัน
GIORDANO
เดชา โคนาโล
เดชา โคนาโล เกิดวันที่ 2 ธันวาคม พ.ศ. 2526 เป็นนักร้องนำและนักดนตรีของวงบิ๊กแอส โดยมาแทนนักร้องนำคนเก่า แด็ก - เอกรัตน์ วงศ์ฉลาด หลังการประกาศลาออกจากวงเมื่อปี พ.ศ. 2555
เดชา โคนาโล เกิดเมื่อวันที่ 2 ธันวาคม พ.ศ. 2526 เป็นลูกเสี้ยวชาวไทย-อิสราเอล จังหวัดร้อยเอ็ด เป็นบุตรคนโตจากจำนวนทั้งสามคน ในช่วงวัยเด็ก อาศัยอยู่กับมารดา ทองอู่ โคนาโล และน้องชายอีกสองคน แต่ด้วยครอบครัวยากจนทำให้มารดาของเขาต้องไปฝากให้คนอื่นเลี้ยงระหว่างทำงานจนไม่มีหลักแหล่ง ทำให้เดชา โคนาโล ต้องทำงานหาเลี้ยงครอบครัวตั้งแต่เด็ก
เดชา โคนาโล ค้นพความสามารถทางด้านดนตรีของตัวเอง หลังการชักชวนจากเพื่อนสมัยมัธยมให้มาร้องเพลง แต่เขาก็ปฏิเสธเพราะคิดว่าคงทำไม่ได้ แต่เมื่อได้ร่วมวงก็ชื่นชอบจนได้มีโอกาสร่วมเล่นดนตรีกับเพื่อนในนาม Silent Hill
จนกระทั่งในปี พ.ศ. 2554 ระหว่างที่เขาเป็นนักดนตรีกลางคืนนั้นเอง ก็ทำให้ได้พบกับสมาชิกวงบิ๊กแอส หลังการประกาศลาออกจากอดีตนักร้องอย่าง เอกรัตน์ วงศ์ฉลาด โดยทางวงเห็นถึงความสามารถจึงชักชวนมาเป็นนักร้องนำ
เมื่อวันที่ 6 พฤศจิกายน พ.ศ. 2560 เจ๋ง บิ๊กแอส ได้เกิดอุบัติเหตุกระโดดในระหว่างแสดงคอนเสิร์ตแต่เนื่องจากพื้นเวทีทะลุกว่า 1 เมตร แต่รับนํ้าหนักไม่ไหว จึงทำให้ เจ๋ง ทำให้เกิดอาการกล้ามเนื้อหลังอักเสบ และนำตัวส่งโรงพยาบาลในมหาสารคาม ส่วนอาการในตอนนั้น เนื่องจากเพิ่งเดินทางกลับมาถึงกรุงเทพฯ ต้องการรอผลเช็คร่างกายและราลละเอียด ดังต่อไปนี้
ฮานัม
ฮานัม () เป็นเมืองในจังหวัดคย็องกี ประเทศเกาหลีใต้ เคยเป็นส่วนหนึ่งของอำเภอควังจู ได้รับการยกฐานะเป็นเมืองเมื่อปี พ.ศ. 2532 วีรเยซ็อง เมืองหลวงเก่าของอาณาจักรแพ็กเจก็เคยตั้งอยู่ที่เมืองนี้
เมืองฮานัมตั้งอยู่ทางทิศตะวันออกของโซล และอยู่ติดกับกับนัมยังจู, ควังจู และซ็องนัม ในเดือนกรกฎาคม พ.ศ. 2552 เมืองฮานัมและซ็องนัมได้ประกาศว่ามีความตั้งใจที่จะยุบรวมกัน
ฮานัมแบ่งการปกครองออกเป็น
ฟรอมดิอินไซด์ (เพลง)
"ฟรอมดิอินไซด์" () เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลที่สี่จากสตูดิโออัลบั้มชุดที่สองของวง "เมทีโอรา" และปรากฏเป็นแทร็กที่สิบในอัลบั้ม ออกจำหน่ายในประเทศออสเตรเลียและสหรัฐอเมริกา (ออกจำหน่ายในเฉพาะรูปแบบดาวน์โหลดในสหราชอาณาจักร) ในปี พ.ศ. 2547
มิวสิกวิดีโอของเพลงนี้ กำกับโดยนักเทิร์นเทเบิลของวง โจ ฮาห์น เป็นวิดีโอที่แสดงภาพขณะเกิดการจลาจล แสดงให้เห็น ไมค์ ชิโนะดะ และ เชสเตอร์ เบนนิงตัน กำลังร้องเพลง วงได้เล่นดนตรีปรากฏให้เห็นในใจกลางเมือง ในวิดีโอมีตัวละครเอกคือเด็กคนหนึ่ง (แสดงโดย เจมี เบนนิงตัน, ลูกชายของเชสเตอร์) ถูกผู้ปกครองทิ้งให้อยู่ในบ้านในขณะที่กำลังเกิดความวุ่นวาย และได้เดินออกมาจากบ้าน แล้วเดินไปรอบ ๆ เมือง ท่ามกลางความจลาจล เมื่อถึงช่วงไคลแมกซ์ของวิดีโอเด็กคนนั้นได้ตะโกนร้องลั่น ทำให้ผู้คนที่อยู่รอบ ๆ ล้มลง และทำให้การจลาจลหยุดลง หลังจากนั้นก็ได้มีเศษซากปรักหักพังลอยขึ้นมา เมื่อใกล้จบวิดีโอ เด็กคนนั้นได้มองไปที่เศษซากที่ถูกทำลาย แล้วก็ยิ้ม และร้องตะโกนอีกครั้งหนึ่ง และในที่สุดซากหินทั้งหมดก็ได้ตกลงมา เมื่อเด็กคนนั้นหมดแรง
วิดีโอนี้ถ่ายทำในระหว่างยุโรปทัวร์ครั้งที่ 3 ของลิงคินพาร์กที่กรุงปราก ในสาธารณรัฐเช็ก เบื้องหลังการถ่ายทำของวิดีโอนี้สามารถชมได้ที่ แอลพีทีวี (ซีซัน 2) ตอนที่ 4
ลูแปง ยอดโจรกรรมอัจฉริยะ
ลูแปง ยอดโจรกรรมอัจฉริยะ () เป็นผลงานอนิเมะการ์ตูนชุด"จอมโจรลูแปง" (ผลงานต้นฉบับโดยมังกีพันช์) ซึ่งมีการจัดทำขึ้นมาใหม่ในเวอร์ชันภาพยนตร์(คนแสดง)
อาร์เซน ลูแปงที่สาม(โอกิริ ชุน), จิเกน ไดสึเกะ(เท็ตสึจิ ทามายามะ), อิชิคาวะ โกเอมอน(โก อายาโนะ), มิเนะ ฟูจิโกะ(เมอิสะ คุโรกิ) และ สารวัตรโคอิจิ เซนิงาตะ(ทาดาโนบุ อาซาโนะ) มาพบกัน พวกเขาได้พบกับศัตรูที่แข็งแกร่งและฟอร์มทีมขึ้นมา และพบกับการท้าทายในการขโมย หัวใจคริมสันของราชินีคลีโอพัตรา(Crimson Heart of Cleopatra)ที่ถูกเก็บอย่างดีภายในป้อมปราการที่เสมือนห้องเซฟ ซึ่งมีความเชื่อว่าสมบัตินี้จะมีความสามารถในการครอบครองโลกได้
หลินชง
หลินชง หรือ ลิมชอง () เป็นตัวละครในวรรณกรรมปลอมพงศาวดารจีนเรื่อง 108 ผู้กล้าหาญแห่งเขาเหลียงซาน ซึ่งเป็นหนึ่งในสี่สุดยอดวรรณกรรมจีน เป็นพี่น้องลำดับที่ 6 ในกลุ่ม 36ดาวฟ้าจากพี่น้องผู้กล้าทั้ง 108 คน มีฉายาว่าเศียรเสือดาว () ในวรรณกรรมบันทึกเอาไว้ว่าเขาเป็นศิษย์ของโจวทง (อาจารย์ของแม่ทัพเยว่เฟย)
หลินชงมีลักษณะที่คล้ายกับเตียวหุย สูงหกฉือ ตาโต ลักษณะหัวเป็นรูปทรงคล้ายเสือดาว เขาจึงได้รับชื่อฉายาว่า "เศียรเสือดาว" ก่อนที่หลินชงจะขึ้นเขาเหลียงซาน หลินชงได้รับราชการเป็นครูฝึกทหารหลวงราชองครักษ์แปดสิบหมื่นนายแห่งตงจิง ผู้คนส่วนใหญ่มักจะเรียกหลินชงว่าครูฝึกหลิน () รวมถึงพี่น้องเขาเหลียงซานก็เรียกหลินชงเช่นนี้ด้วย
วันหนึ่ง หลินชงได้พบกับพระสงฆ์นามหลู่จื้อเซิน ระหว่างที่พาหลินเหนียงจื่อ () ภรรยาของตน กับ สาวใช้นามจิ้นเอ๋อร์ () มาไหว้พระที่วัดเซียงกว๋อซื่อ และได้สาบานเป็นพี่น้องกับหลวงพี่จื้อเซิน ส่วนหลินเหนียงจื่อภรรยาของหลินชงนั้นเป็นที่ถูกตาถูกใจของคุณชายเกา () หรือ เกาข่าน บุตรชายของเกาฉิว () ไท่เว่ยจอมทรราชแห่งราชวงศ์ซ่งเหนือ ขุนนางคนสนิทของพระเจ้าซ่งฮุ่ยจง อีกทั้งเกาฉิวยังเป็นเจ้านายของหลินชงอีกด้วย
ควังจู (จังหวัดคย็องกี)
ควังจู เป็นเมืองในจังหวัดคย็องกี, ประเทศเกาหลีใต้ อยู่ทางใต้ตะวันออกเฉียงใต้ของโซลนับเป็นชานเมืองที่รองรับการเจริญเติบโตของโซล และเป็นคนละเมืองกันกับมหานครควังจู ซึ่งมีสถานะเป็นเมืองพิเศษและเป็นเมืองเอกเก่าของจังหวัดช็อลลาใต้ "บุนว็อน-รี" ในควังจูเคยเป็นสถานที่ที่มีชื่อเสียงด้านผลิตภัณฑ์เซรามิกในสมัยโชซ็อน โดยสถานที่นี้มีเตาเผาของทางการและทำการผลิตเครื่องลายครามขาวโชซ็อนซึ่งเป็นเครื่องลายครามที่ใช้ในวังและส่งออกไปยังประเทศจีน
ในปี พ.ศ. 2505 มี 4 เขตการปกครอง (มย็อน) ของควังจูและ 5 หมู่บ้าน (รี) ได้รวมเข้ากับโซล
ต่อมาในปี พ.ศ. 2516 มี 6 หมูบ้านได้แยกออกจากโซลและรวมเข้าเป็นส่วนหนึ่งของซ็องนัม ต่อมาในปี พ.ศ. 2522 เขตการปกครองควงจูได้รับการยกฐานะขึ้นเป็นตำบลควังจู และได้รับการยกฐานะเป็นอำเภอตามลำดับ และในปี พ.ศ. 2544 ก็ได้รับการยกฐานะขึ้นมาเป็นเมืองควังจู
ดรีส แมร์เตินส์
ดรีส แมร์เตินส์ (, ) เกิดเมื่อวันที่ 6 พฤษภาคม ค.ศ. 1987 เป็นนักฟุตบอลอาชีพชาวเบลเยียมซึ่งปัจจุบันเล่นในตำแหน่งปีกให้กับสโมสรนาโปลีและทีมชาติเบลเยียม
ก่อนที่จะมาเล่นให้กับนาโปลี แมร์เตินส์เคยเล่นให้กับสโมสรต่าง ๆ ทั้งในเบลเยียมและเนเธอร์แลนด์ ได้แก่ กา.อา.อา. แค็นต์ (เกนต์), เอนดรัคต์อาลสต์, อาเคโอเฟเฟ อาเปิลโดร์น, ยูเทรกต์ และเปเอสเฟ ไอนด์โฮเฟิน
ในฐานะผู้เล่นทีมชาติเบลเยียมตั้งแต่ปี ค.ศ. 2011 แมร์เตินส์ได้ลงเล่นแล้วกว่า 30 นัด รวมทั้งในฟุตบอลโลก 2014 ด้วย
เกฟิน เดอ เบรยเนอ
เกฟิน เดอ เบรยเนอ (, ) เกิดเมื่อวันที่ 28 มิถุนายน ค.ศ. 1991 เป็นนักฟุตบอลชาวเบลเยียมที่พูดภาษาเฟลมิช (ภาษาดัตช์ถิ่นเบลเยียม) เป็นภาษาหลัก ปัจจุบันเล่นให้กับสโมสรแมนเชสเตอร์ซิตีและทีมชาติเบลเยียมในตำแหน่งกองกลางตัวรุกหรือปีก
เดอ เบรยเนอเริ่มต้นอาชีพการเป็นนักฟุตบอลกับสโมสรกาแอร์เซ แค็งก์ (KRC Genk) ได้เป็นผู้เล่นตัวจริงและมีส่วนช่วยให้ทีมสามารถคว้าแชมป์เบลเจียนโปรลีก ฤดูกาล 2010–11 ได้สำเร็จ ในปี ค.ศ. 2012 ย้ายมาเล่นให้กับสโมสรเชลซี แต่ก็ตกเป็นตัวสำรองและยังถูกส่งให้สโมสรแวร์เดอร์เบรเมินยืมตัวด้วย ต่อมาในปี ค.ศ. 2014 ตกลงเซ็นสัญญาร่วมว็อลฟส์บวร์คด้วยค่าตัว 18 ล้านปอนด์
เดอ เบรยเนอลงเล่นให้กับทีมชาติเบลเยียมชุดใหญ่เป็นครั้งแรกเมื่อปี ค.ศ. 2010 และจนถึงปัจจุบันได้ลงเล่นแล้วมากกว่า 20 นัด เขาเป็นส่วนหนึ่งของทีมชาติเบลเยียมที่เข้าไปถึงรอบก่อนรองชนะเลิศของการแข่งขันฟุตบอลโลก 2014
ในต้นฤดูกาล 2015–16 เดอ เบรยเนอได้ย้ายมาสู่แมนเชสเตอร์ซิตีในพรีเมียร์ลีกด้วยค่าตัว 55 ล้านปอนด์ (ประมาณ 2,960 ล้านบาท) และสัญญา 6 ปี และยิงประตูแรกในพรีเมียร์ลีกให้แก่แมนเชสเตอร์ซิตีได้ในนัดที่ 6 ของฤดูกาล ที่แมนเชสเตอร์ซิตีพบกับเวสต์แฮมยูไนเต็ดที่สนามเอติฮัดสเตเดียม โดยเป็นฝ่ายแพ้ไป 1-2 ประตู
ทงดูช็อน
ทงดูช็อน เป็นเมืองในจังหวัดคย็องกี ,ประเทศเกาหลีใต้
ตั้งอยู่ทางตอนเหนือของโซล โดยเป็นเมืองยุทธศาสตร์สำคัญในการป้องกันเมืองหลวง ค่ายกองพลทหารราบที่ 2 ตั้งอยู่ที่เมืองนี้โดยศูนย์บัญชาการกองพลทหารราบตั้งอยู่ที่เมืองอึยจ็องบู
ทงดูช็อนได้เป็นส่วนหนึ่งของอาญาจักรโคกูรยอในช่วงสมัยอาณาจักรโคกูรยอได้แผ่นอิทธิพลมายังทางใต้ของคาบสมุทรเกาหลี โดยเป็นส่วนหนึ่งของ "แนอึลแม ฮย็อน" (ประเภทของหมู่บ้านสมัยโบราณ) ต่อมาทงดูช็อนได้รับการยกฐานะเป็นหมูบ้านซาช็อนในยุคอาณาจักรรวมชิลลาในยุคอาณาจักรเหนือใต้ของเกาหลี และยังเคยเป็นส่วนหนึ่งของยังจูในสมัยราชวงศ์โครยอ
ทงดูช็อนได้รับการยกฐานะขึ้นเป็นตำบล (อึบ) ในปี พ.ศ. 2506 ต่อมาในปี พ.ศ. 2524 ได้รับการยกฐานะเป็นเมืองทงดูช็อนโดยรวมกับอำเภอยังจู
ทงดูช็อนมีโรงเรียนมัธยมปลาย 10 แห่ง, โรงเรียนระดับมัธยมศึกษาตอนต้น 15 แห่ง, โรงเรียนระดับประถมศึกษา 38 แห่งและมหาวิทยาลัยฮันบก
ลืก เดอ โยง
ลืก เดอ โยง () เกิดเมื่อวันที่ 27 สิงหาคม ค.ศ. 1990 เป็นนักฟุตบอลชาวดัตช์ ปัจจุบันเล่นให้กับสโมสรเปเอสเฟ ไอนด์โฮเฟิน และทีมชาติเนเธอร์แลนด์
ซีม เดอ โยง
ซีม เดอ โยง () เกิดเมื่อวันที่ 28 มกราคม ค.ศ. 1989 เป็นนักฟุตบอลชาวดัตช์ ปัจจุบันเล่นในตำแหน่งกองกลางตัวรุกหรือกองหน้าตัวเป้าให้กับสโมสรนิวคาสเซิลยูไนเต็ดในพรีเมียร์ลีก
เดอ โยง เกิดที่เมืองแอกล์ (Aigle) ในสวิตเซอร์แลนด์ พ่อแม่ของเขาเป็นชาวดัตช์ซึ่งย้ายกลับเนเธอร์แลนด์เมื่อเขามีอายุได้ 6 ปี ก่อนจะมาเล่นให้กับนิวคาสเซิลยูไนเต็ด เดอ โยง เคยอยู่ในสถาบันฝึกสอนเยาวชนของเดอคราฟสคัปและอายักซ์ เขาลงเล่นเปิดตัวในฐานะนักฟุตบอลอาชีพกับอายักซ์ และต่อมาได้รับเลือกให้เป็นกัปตันทีมในขณะที่สโมสรทำสถิติคว้าแชมป์เอเรอดีวีซีติดต่อกัน 4 สมัย (ระหว่างปี ค.ศ. 2010 ถึง ค.ศ. 2014) น้องชายของเขาคือลืก เดอ โยง ปัจจุบันเล่นให้กับสโมสรเปเอสเฟ ไอนด์โฮเฟิน
โตบี อัลเดอร์เวเริลด์
โตบียัส อัลแบร์ตีเนอ เมาริตส์ "โตบี" อัลเดอร์เวเริลด์ () เกิดเมื่อวันที่ 2 มีนาคม ค.ศ. 1989 เป็นนักฟุตบอลชาวเบลเยียมซึ่งปัจจุบันเล่นให้กับสโมสรเซาแทมป์ตัน (โดยยืมตัวมาจากสโมสรอัตเลตีโกมาดริด) และทีมชาติเบลเยียม ส่วนใหญ่เขาจะเล่นในตำแหน่งกองหลังตัวกลาง แต่ก็สามารถเล่นในตำแหน่งฟุลแบ็กได้ด้วย
ในฐานะผู้เล่นทีมชาติชุดใหญ่ตั้งแต่ปี ค.ศ. 2008 อัลเดอร์เวเริลด์ได้ลงเล่นแล้วกว่า 40 นัด และได้เป็นตัวแทนประเทศไปแข่งขันในฟุตบอลโลก 2014
คาพย็อง
คาพย็อง () เป็นอำเภอในจังหวัดคย็องกี ประเทศเกาหลีใต้ ในสงครามเกาหลี คาพย็องเป็นสถานที่ที่เกิดยุทธการที่คาพย็อง หนึ่งในการรบหลักของสงคราม
คาพย็องยังเป็นที่รู้จักในด้านธรรมชาติที่สวยงาม พรมแดนภูเขาที่กั้นระหว่างจังหวัดคังว็อนกับจังหวัดคย็องกี ทางด้านเหนือมีแม่น้ำฮันไหลผ่าน มีทั้งเขื่อนและสถานพักตากอากศหลายแห่งตั้งอยู่ที่อำเภอนี้
การเดินทางไปยังเกาะนามี สถานที่ท่องเที่ยวที่มีชื่อเสียงก็เดินทางโดยสะดวกไม่ว่าจะทางรถไฟหรือรถยนต์ โดยจากสถานีรถไฟมีบริการแท็กซี่ และยังมีบริการเรือเฟอร์รีไปยังเกาะนามีโดยใช้เวลาเพียง 3 นาที
"วิทยาลัยเทววิทยาช็องซิม" เป็นสถาบันที่ดำเนินการโดยคริสตจักรรวมชาติ ตั้งอยู่ที่ซอรัก-มย็อน
พย็องแท็ก
พย็องแท็ก เป็นเมืองในจังหวัดคย็องกี, ประเทศเกาหลีใต้ ตั้งอยู่ทางตะวันตกเฉียงใต้ของจังหวัด เมืองพย็องแท็กตั้งขึ้นโดยการรวมกันของสองเขตสมัยราชวงศ์โครยอ ในปี พ.ศ. 1483 และถูกยกสถานะเป็นเมืองในปี พ.ศ. 2529 โดยเป็นที่ตั้งของฐานทัพเรือเกาหลีใต้และยังเป็นศูนย์กลางของกองทหารสหรัฐอเมริกาในเกาหลีใต้ รัฐบาลเกาหลีใต้มีนโยบายที่จะเปลี่ยนโฉมเมืองพย็องแท็กเป็นเมืองศูนย์กลางเศรษฐกิจระหว่างประเทศและพร้อมกับเคลื่อนย้ายกองกำลังสหรัฐประจำเกาหลีใต้มาไว้ยังพย็องแท็กพร้อมกัน ในระหว่างช่วงสงครามเกาหลี เมืองนี้เป็นสถานที่แรกๆที่เกิดการปะทะระหว่างกองกำลังของสหรัฐอเมริกากับเกาหลีเหนือในยุทธการพย็องแท็ก
คูโรเบะ อควาแฟรีส์
คูโรเบะ อควาแฟรีส์ (; ) เป็นทีมวอลเลย์บอลหญิงซึ่งตั้งอยู่ ณ คูโรเบะ จังหวัดโทยามะ ประเทศญี่ปุ่น ทีมนี้เข้าแข่งขันในวี.ชาลเลนจ์ลีก และสโมสรแห่งนี้ดำเนินการโดยสมาคมกีฬาแห่งเมืองคุโระเบะ
ข้อมูล ณ เดือนเมษายน ค.ศ. 2014
นีโกลัส โลมบาตส์
นีโกลัส โรเบิร์ต กริสตียัน โลมบาตส์ () เกิดเมื่อวันที่ 20 มีนาคม ค.ศ. 1985 เป็นนักฟุตบอลชาวเบลเยียม ปัจจุบันเล่นในตำแหน่งกองหลังตัวกลางให้กับสโมสรเซนิตเซนต์ปีเตอร์สเบิร์ก และทีมชาติเบลเยียม
อักแซล วิตแซล
อักแซล โลร็อง อ็องแฌล ล็องแบร์ วิตแซล () เกิดเมื่อวันที่ 12 มกราคม ค.ศ. 1989 เป็นนักฟุตบอลชาวเบลเยียม ปัจจุบันเล่นในตำแหน่งกองกลางให้กับสโมสรฟุตบอลเทียนจินฉวนเจียนในไชนีสซูเปอร์ลีก และทีมชาติเบลเยียม
เลมอน ป๊อป
เลมอน ป๊อป วงดูโอ้ภายใต้สังกัดรถไฟดนตรี มีผลงานแรกเมื่อปี พ.ศ. 2545 คืออัลบั้ม "Lemon pop"
เลมอน ป๊อป (อังกฤษ: Lemon pop) เป็นวงดนตรีดูโอภายใต้สังกัด รถไฟดนตรี ประกอบสมาชิกสองคนคือ "ปุณ - ปุณณี ยันตรกิจ" และ "ป๋วย - ณัฐวดี ตั้งพานิชดี" เริ่มมีผลงานเพลงช่วงปีพ.ศ. 2545 กับอัลบั้มชุดแรกคือ "Lemon pop" มีเพลงฮิตอย่างเช่น งอมแงม หวั่นไหว และโอกาสสุดท้าย
ต่อมาในปีพ.ศ. 2546 มีอัลบั้มชุดที่สองคือ "Lemon pop Ordinary" มีเพลงเปิดตัวคือเพลง แรงจูงใจ และเพลง ไม่รู้ก็ต้องรู้
หลังจากทั้งคู่ไม่ได้มีผลงานด้วยกันแล้ว ปัจจุบัน ปุณ ปุณณี เป็นครูสอนร้องเพลงชาวไทย ส่วนป๋วย ณัฐวดี เป็นผู้จัดการฝ่ายประชาสัมพันธ์ Agoda บริษัทผู้ให้บริการเว็บไซต์สำรองห้องพักที่พักออนไลน์ชั้นนำของเอเชียและเป็นส่วนหนึ่งของเครือ Priceline.com (Nasdaq: PCLN)
คิมโพ
คิมโพ () เป็นเมืองในจังหวัดคย็องกี ประเทศเกาหลีใต้ อยู่ติดกับเมืองอินช็อน เมืองคิมโพตั้งอยู่บริเวณปากแม่น้ำฮันโดยมีเกาหลีเหนืออยู่ฝั่งตรงข้าม โดยเมืองนี้มีประชากรมากกว่า 300,000 คน หรือมากกว่า 71,000 ครัวเรือน
ท่าอากาศยานนานาชาติคิมโพเคยตั้งอยู่ในเขตเมืองนี้ แต่ปัจจุบันอยู่ในเขตโซล เมืองคิมโพมีสถาบันการศึกษาเช่นวิทยาลัยคิมโพและมหาวิทยาลัยจุงอังซึงกา มีโรงเรียนระดับประถามศึกษา 27 แห่ง, โรงเรียนระดับมัธยมศึกษาตอนต้น 12 แห่งและโรงเรียนระดับมัธยมศึกษาตอนปลาย 8 แห่ง
ในปี พ.ศ. 2457 อำเภอยังช็อนและอำเภอคิมโพได้ยุบรวมกัน โดยอำเภอยังช็อนแยกออกเป็นสองเขตการปกครอง (เขตการปกครองยังดงและเขตการปกครองยังซอ) ในปี พ.ศ 2501 สนามบินนานาชาติยออีโดได้ย้ายมายังคิมโพ และในปี พ.ศ. 2506 เขตการปกครองยังดงและเขตการปกครองยังซอได้รวมกันเข้าเป็นเขตย็องดึงโพ ซึ่งประกอบไปด้วยสนามบินคิมโพ ในปี พ.ศ. 2516 ตำบลคเยยังและตำบลโอจ็องซึ่งขึ้นอยู่กับบูช็อนในสมัยนั้นได้โอนมาอยู่กับคิมโพ ในปี พ.ศ. 2532 ส่วนของตำบลคเยยังได้เข้าไปอยู่ในอินช็อน ซึ่งทำให้อินช็อนมีอาณาเขตติดกับโซลทางตะวันตกเฉียงใต้
เบรกกิงเดอะแฮบิต
"เบรกกิงเดอะแฮบิต" () เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลที่ห้าจากสตูดิโออัลบั้มชุดที่สองของวง "เมทีโอรา" เป็นซิงเกิลที่ห้าจากอัลบั้มที่เข้าสู่อันดับ 1 ในชาร์ต"บิลบอร์ด" โมเดิร์นร็อกแทร็ก และเป็นซิงเกิลที่สามจากอัลบั้มที่ติดอันดับ 1 ในชาร์ตเมนสตรีมร็อกแทร็กส์ และติดอันดับที่ 20 ในชาร์ต "บิลบอร์ด"ฮอต 100
เพลงทั้งหมดแต่งโดย ลิงคินพาร์ก
เปเปอร์คัต
"เปเปอร์คัต" () เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลที่สามจากสตูดิโออัลบั้มชุดแรกของวง "ไฮบริดทีโอรี" และปรากฏเป็นเพลงลำดับแรกในอัลบั้ม ซิงเกิล "เปเปอร์คัต" ไม่เคยออกจำหน่ายอย่างเป็นทางการในสหรัฐอเมริกา เพลงนี้เข้าสู่อันดับ 14ในชาร์ตซิงเกิลแห่งสหราชอาณาจักร ในปี พ.ศ. 2544 และอยู่ในชาร์ตเป็นเวลา 6 สัปดาห์ และยังติดอันดับที่ 32 ในชาร์ตโมเดิร์นร็อกแทร็กส์ในปี พ.ศ. 2545
นักร้องนำ เชสเตอร์ เบนนิงตัน ได้กล่าวว่าเพลง "เปเปอร์คัต" เป็นเพลงหนึ่งของลิงคินพาร์กที่เขาชื่นชอบ ในการแสดงสด ในเนื้อร้องที่ว่า "something in here's not right today" ได้เปลี่ยนมาร้องเป็น "something inside's not right today" และเชสเตอร์ยังได้เพิ่มการตะโกนร้องในท่อนนี้ในขณะแสดงสดอีกด้วย เพลงนี้ได้รวมเป็นเพลงประกอบภาพยนตร์ในปี พ.ศ. 2545 ในเรื่อง "เดอะวัน"
ในอัลบั้มรีมิกซ์ของลิงคินพาร์ก "รีแอนิเมชัน" (ออกจำหน่ายปี พ.ศ. 2545) เพลงนี้ได้นำมาเป็นเพลงรีมิกซ์รวมอยู่ในอัลบั้มนี้ โดยใช้ชื่อใหม่ว่า "Ppr:Kut" ซึ่งรีมิกซ์โดย ดีเจชีปช็อต ส่วนหนึ่งของเพลงได้นำมาใช้ในเพลง "โซลด์มายโซลทูโยมามา" (Sold My Soul to Yo Mama) ซึ่งปรากฏอยู่ในอัลบั้ม "ลิงคินพาร์กอันเดอร์กราวด์ 4" และอัลบั้ม "ซองส์ฟรอมดิอันเดอร์กราวด์" นอกจากนี้ ยังได้มีการผสมผสานกันระหว่างเพลงของลิงคินพาร์ก และเจย์-ซี รวมอยู่ในอัลบั้มอีพี "คอลลิชันคอร์ส" (ออกจำหน่ายปี พ.ศ. 2547) โดยเพลง "เปเปอร์คัต" ได้นำมาผสมกับเพลง "บิกพิมพิน'" ของเจย์-ซี
เพลงทั้งหมดแต่งโดย ลิงคินพาร์ก
ซิกตี้ไมล์
ซิกตี้ไมล์ () เป็นวงดนตรีสัญชาติไทยจากจังหวัดเชียงใหม่ และเป็นเจ้าของบทเพลง "หากฉันตาย" ที่มีชื่อเสียง
จังหวัดห่าซาง
ห่าซาง () เป็นจังหวัดที่ตั้งอยู่ในภาคตะวันตกเฉียงเหนือของประเทศเวียดนาม ถือเป็นจุดเหนือสุดของประเทศโดยมีพรมแดนร่วมกับมณฑลยูนนานทางตอนใต้ของประเทศจีน จึงเป็นที่รู้จักในฐานะเขตแดนสุดท้ายของเวียดนาม จังหวัดห่าซางครอบคลุมพื้นที่ 7,945.8 ตารางกิโลเมตร ณ ปี พ.ศ. 2551 มีประชากรประมาณ 705,100 คน
เมืองหลักของจังหวัดมีชื่อว่าห่าซางเช่นกัน มีทางหลวงหมายเลข 2 เป็นเส้นทางเชื่อมโยงกับเมืองอื่น และอยู่ห่างจากกรุงฮานอย 320 กิโลเมตร จุดข้ามพรมแดนอยู่ที่ทัญถวี ห่างจากเมืองหลักห่าซางออกไป 25 กิโลเมตร ห่าซางเป็นหนึ่งในจังหวัดที่ยากจนที่สุดของประเทศ เนื่องจากมีภูมิประเทศเป็นภูเขาซึ่งมีศักยภาพต่อการพัฒนาด้านการเกษตรน้อยมาก
จังหวัดห่าซางมีพรมแดนติดกับจีนยาว 270 กิโลเมตร (170 ไมล์) ประตูชายแดนมีชื่อว่า ทัญถวี นอกจากนี้ยังมีประตูที่เล็กกว่าอีกสามประตูคือ ฟ้อบ๋าง, ซี้นเหมิ่น และซัมปูน
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 河江
ครอว์ลิง
"ครอว์ลิง" () เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่สองที่ออกจำหน่ายเป็นซิงเกิลจากสตูดิโออัลบั้มชุดแรกของวง "ไฮบริดทีโอรี" ออกจำหน่ายในปี พ.ศ. 2544 และชนะรางวัลแกรมมี ในสาขาการแสดงเพลงฮาร์ดร็อกยอดเยี่ยม ในปี พ.ศ. 2545 เพลง "ครอว์ลิง" เป็นเพลงหนึ่งในไม่กี่เพลงในอัลบั้ม "ไฮบริดทีโอรี" ที่มีเนื้อเพลงแร็ปของ ไมค์ ชิโนะดะ ที่ไม่เป็นที่โดดเด่น กล่าวคือ มีเนื้อเพลงของเชสเตอร์ร้องมากกว่า เวอร์ชันแสดงสดของเพลง "ครอว์ลิง" ได้นำไปรวมเป็นบีไซด์ในซิงเกิล "เบรกกิงเดอะแฮบิต"
เพลงทั้งหมดแต่งโดย ลิงคินพาร์ก
วันสเต็ปโคลสเซอร์ (เพลงลิงคินพาร์ก)
"วันสเต็ปโคลเซอร์" () เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลแรกและเป็นเพลงลำดับที่สองจากสตูดิโออัลบั้มชุดแรกของวง "ไฮบริดทีโอรี" เวอร์ชันเดโมของเพลง "วันสเต็ปโคลเซอร์" เดิมชื่อ "พลาสเตอร์" (Plaster) เวอร์ชันรีมิกซ์ของเพลงนี้ใช้ชื่อเพลงว่า "1Stp Klosr" ซึ่งรวมอยู่ในรีมิกซ์อัลบั้มของลิงคินพาร์ก "รีแอนิเมชัน"
กระชายวิสุทธิ์
กระชายวิสุทธิ์ เป็นพืชในสกุลกระชาย วงศ์ Zingiberaceae เป็นไม้ล้มลุก มีรากสะสมอาหารเป็นแท่งยาว ดอกช่อ ออกที่ปลายยอด ออกดอกเดือนกรกฎาคม – สิงหาคม กระจายพันธุ์ในภาคตะวันออกเฉียงเหนือตอนบน พบครั้งแรกที่อุทยานแห่งชาติภูพาน จังหวัดสกลนคร โดย ดร. สุรพล แสนสุข เมื่อ 12 กรกฎาคม พ.ศ. 2540 ชื่อสปีชีส์ตั้งเป็นเกียรติแก่ ศ. ดร. วิสุทธิ์ ใบไม้
กะทือพิลาส
กะทือพิลาสหรือ ไพลเหลือง เป็นพืชในสกุลขิง เป็นพืชพื้นเมืองในเอเชียตะวันออกเฉียงใต้ นิยมใช้เป็นไม้ประดับ ในเอเชียตะวันออกเฉียงใต้ใช้เป็นพืชสมุนไพรยอดอ่อนรับประทานได้
ในมาเลเซียใช้เป็นยาพื้นบ้าน รักษาอาการตาแดง ใช้แก้อาการปวดหัว ปวดหลัง พืชชนิดนี้มีฤทธิ์ต้านจุลินทรีย์และมีเอนไซม์ Zerumbone synthase ซึ่งมีประสิทธิภาพในการรักษามะเร็งลำไส้ใหญ่
การประกาศสงครามต่อเยอรมนีของสหรัฐอเมริกา พ.ศ. 2460
ในวันที่ 6 เมษายน พ.ศ. 2460 รัฐสภาแห่งสหรัฐอเมริกาประกาศสงครามต่อจักรวรรดิเยอรมัน อันเป็นผลจากการลงมติของที่ประชุมร่วมระหว่างสภาผู้แทนราษฎรและวุฒิสภาวาระพิเศษในวันที่ 2 เมษายน ตามญัตติที่เสนอโดยประธานาธิบดีวูดโรว์ วิลสัน
ภาษาอังกฤษ :
คำแปล :
ในการลงคะแนนของวุฒิสภาสหรัฐอเมริกา ญัตติถูกผ่านด้วยคะแนนเสียง 82 ต่อ 6 เสียง โดยผู้ลงคะแนนคัดค้านได้แก่
วุฒิสมาชิกจำนวน 8 คนที่ไม่ได้ออกคะแนนเสียงได้แก่
ส่วนในการลงคะแนนของสภาผู้แทนราษฎรสหรัฐอเมริกา ญัตติถูกผ่านด้วยคะแนน 373 ต่อ 50 เสียง โดยมี 9 เสียงไม่ได้ลงคะแนน และเสียงคัดค้านมาจากฝ่ายรีพับลิกัน 32 เสียง จากฝ่ายเดโมแครต 16 เสียง จากฝ่ายนิยมการงดสุรา (Prohibitionist) ชาลส์ เอช. แรนดัล (Charles H. Randall) 1 เสียง และจากฝ่ายสังคมนิยม เมเยอร์ ลอนดอน (Meyer London) 1 เสียงhttp://www.senate.gov/pagelayout/history/h_multi_sections_and_teasers/WarDeclarationsbyCongress.htm
ภานุวัฒน์ กองจันทร์
จ่าเอก ภานุวัฒน์ กองจันทร์ เป็นนักฟุตบอลระดับอาชีพจากประเทศไทย ปัจจุบันเขาทำหน้าที่ให้แก่สังกัดสโมสรฟุตบอลราชนาวี ในการแข่งขันไทยพรีเมียร์ลีก
วันที่ 10 ตุลาคม พ.ศ. 2553 ภานุวัฒน์ได้ทำหน้าที่ร่วมกับสโมสรฟุตบอลราชนาวี ในการแข่งขันสปอนเซอร์ไทยพรีเมียร์ลีก ซึ่งทีมของเขาได้เป็นฝ่ายชนะสโมสรฟุตบอลอินทรีเพื่อนตำรวจ ที่ 3 ประตูต่อ 2
วันที่ 14 ธันวาคม พ.ศ. 2554 เขาไม่ได้เข้าแข่งขันเมื่อครั้งที่พบกับสโมสรฟุตบอลเอสซีจี เมืองทอง ยูไนเต็ด ในการแข่งขันไทยพรีเมียร์ลีก เนื่องด้วยติดการประกาศห้าม
เดือนมิถุนายน พ.ศ. 2555 ภานุวัฒน์ได้เข้าแข่งขันฟุตบอลกีฬากองทัพไทย ครั้งที่ 45 ให้แก่ทีมกองทัพเรือ โดยในรอบรองชนะเลิศ ทีมของเขาได้เป็นฝ่ายชนะทีมสำนักงานปลัดกระทรวงกลาโหม ที่ 5 ประตูต่อ 1
ส่วนในเดือนมิถุนายน พ.ศ. 2557 ในการแข่งขันยามาฮ่าลีกวัน 2014 ภานุวัฒน์ได้เป็นผู้มีส่วนช่วยให้ทีมสโมสรฟุตบอลราชนาวีเป็นฝ่ายชนะทีมสโมสรฟุตบอลพัทยา ยูไนเต็ด ที่ 3 ประตูต่อ 1
จังหวัดเซินลา
เซินลา () เป็นจังหวัดที่ตั้งอยู่ในภาคตะวันตกเฉียงเหนือของประเทศเวียดนาม ทางทิศใต้ติดกับประเทศลาว ประชากรส่วนหนึ่งเป็นชาวไทขาวและชาวไทดำ
เขื่อนเซินลาซึ่งเป็นโรงไฟฟ้าพลังน้ำที่ใหญ่ที่สุดในเอเชียตะวันออกเฉียงใต้ ตั้งอยู่ในจังหวัดนี้
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 山羅
ธีรภัทร โลหนันทน์
ธีรภัทร โลหนันทน์ ชื่อเล่น ฟลุค เกิดเมื่อวันที่ 6 เมษายน 1996
มีผลงานชิ้นแรกที่สร้างชื่อคือ ภาพยนตร์เรื่อง "พี่ชาย My Bromance" กับวายุฟิล์มโปรดักชั่น
ก่อนจะมีผลงานสร้างชื่ออีกครั้งคือการร่วมแสดงในซีรีส์ของ GMMTV เรื่อง Sotus The Series รับบทเป็น "วาด"
แสดงคู่กับ "ชนกันต์ อาพรสุทธินันท์" ผู้รับบทเป็น "เปรม"
ในปี 2017 ฟลุคได้ร่วมงาน Fan Meeting ในชื่อ "Meet Eat Greet ว้าก with Sotus The Series"
จัดขึ้น ณ โรงภาพยนตร์สกาล่า สยามสแควร์ จำนวน 2 รอบการแสดง ฟลุคได้ร่วมถ่ายทอดบทเพลง "อยากรู้แต่ไม่อยากถาม" ร่วมกับกันสมาย (ชนกันตร์ อาพรสุทธินันท์)
และในปี 2018 ฟลุคได้มีโอกาสร่วมงาน Live Concert "Oishi Green Tea Present Sotus The Memories Live on Stage"
ณ Thunder Dome เมืองทองธานี โดยได้ร่วมถ่ายทอดบทเพลง "เล่าสู่กันฟัง" กับ กันสมาย (ชนกันต์ อาพรสุทธินันท์) อีกครั้ง
ซึ่งสร้างความประทับใจให้แฟนๆ ที่คิดถึงคู่ #เปรมวาด และไปร่วมงานครั้งนั้นเป็นอย่างมาก 
ฟลุคสำเร็จการศึกษาระดับมัธยมศึกษาตอนปลาย จากโรงเรียน ภ.ป.ร. ราชวิทยาลัย ในพระบรมราชูปถัมภ์
การศึกษาปัจจุบัน กำลังศึกษาที่ คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ และสำเร็จการศึกษาในปี 2018 ด้วยผลการเรียนดีเยี่ยมคว้าเกียรตินิยม อันดับ 2 มาได้
วอลเลย์บอลเวิลด์ลีก 1993
วอลเลย์บอลเวิลด์ลีก 1992 เป็นครั้งที่ 4 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 21 กรกฎาคม – 31 กรกฎาคม รอบชิงชนะเลิศจะถูกจัดขึ้นในเซาเปาลู, ประเทศบราซิล
จังหวัดเตวียนกวาง
เตวียนกวาง () เป็นจังหวัดหนึ่งของประเทศเวียดนาม ตั้งอยู่ในภาคตะวันออกเฉียงเหนือของประเทศ ทางทิศตะวันตกเฉียงเหนือของกรุงฮานอย ตรงใจกลางหุบเขาแม่น้ำโลซึ่งเป็นแควสาขาของแม่น้ำแดง การก่อตัวของดินดอนสามเหลี่ยมในจังหวัดนี้เรียกว่าดินดอนสามเหลี่ยมตังเกี๋ย เมืองหลักของจังหวัดคือเมืองเตวียนกวาง ในปี ค.ศ. 2008 จังหวัดเตวียนกวางมีประชากรประมาณ 746,900 คน ความหนาแน่น 127 คนต่อตารางกิโลเมตร บนพื้นที่ทั้งหมด 5,870.4 ตารางกิโลเมตร (2,266.6 ตารางไมล์)
จังหวัดเตวียนกวางมีพรมแดนติดกับจังหวัดห่าซางทางทิศเหนือ, จังหวัดกาวบั่งทางทิศตะวันออกเฉียงเหนือ, จังหวัดบั๊กกั่นและจังหวัดท้ายเงวียนทางทิศตะวันออก, จังหวัดหวิญฟุกทางทิศใต้, จังหวัดฟู้เถาะทางทิศตะวันตกเฉียงใต้ และจังหวัดเอียนบ๊ายทางทิศตะวันตก
กาวบั่ง
กาวบั่ง () เป็นเมืองในภาคเหนือของประเทศเวียดนาม เป็นเมืองหลักและชุมชนเมืองที่ใหญ่ที่สุดของจังหวัดกาวบั่ง ตั้งอยู่ริมฝั่งแม่น้ำบั่งซางและอยู่ห่างจากพรมแดนที่ติดกับประเทศจีนประมาณ 30 กิโลเมตร
ลิงบาร์บารี
ลิงบาร์บารี หรือ บาร์บารีเอป หรือ มาก็อต (; ) เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)
จัดเป็นลิงประเภทลิงแม็กแคกชนิดหนึ่ง จัดเป็นลิงเพียงชนิดเดียวเท่านั้นที่พบกระจายพันธฺุ์อยู่ทางตอนเหนือของทะเลทรายสะฮารา บริเวณยิบรอลตา, โมร็อกโก และในพื้นที่อนุรักษ์ของลิเบีย รวมถึงอาจพบได้ในทวีปยุโรปทางตอนใต้ที่กับช่องแคบยิบรอลตาได้ด้วย ซึ่งก็จัดได้อีกว่าเป็นลิงเพียงชนิดเดียวเท่านั้นที่พบได้ในทวีปยุโรป ซึ่งตามปกติแล้ว ทวีปยุโรปจะไม่มีลิง สันนิษฐานว่า เกิดจากการนำเข้ามาในฐานะของสัตว์เลี้ยงหรือเพื่อการละเล่นละครสัตว์
ลิงบาร์บารี มีลักษณะเหมือนลิงแม็กแคกชนิดอื่น ๆ มีขนตามลำตัวเป็นสีส้มฟูหนา เป็นลิงที่ไม่มีหาง อาศัยอยู่รวมกันเป็นฝูง และสามารถปรับตัวให้อยู่ได้ในสภาพแวดล้อมต่าง ๆ ได้เป็นอย่างดี โดยสามารถพบได้ทั้งในทะเลทรายที่ร้อนระอุ รวมถึงสถานที่ ๆ อากาศเหน็บหนาวอุณหภูมิติดลบ มีหิมะและน้ำแข็งได้ด้วย กินอาหารได้หลากหลายทั้งพืช, เนืิ้อสัตว์ และสัตว์ขนาดเล็กต่าง ๆ
แต่ลิงบาร์บารี มีพฤติกรรมที่แตกต่างไปจากลิงแม็กแคกชนิดอื่น ๆ คือ ตัวผู้มักจะกระเตงลูกไปไหนมาไหนด้วย และจะปกป้องดูแลลูกลิงเป็นอย่างดี จากการศึกษาพบว่า เป็นไปเพื่อการปฏิสัมพันธ์กับลิงตัวผู้ตัวอื่น ๆ โดยใช้ลูกลิงเป็นตัวเชื่อม บางครั้งจะพบลิงตัวผู้ตกแต่งขนให้กัน รวมทั้งดูแลลูกลิงซึ่งกันและกันด้วย
ลิงบาร์บารี นิยมเลี้ยงกันเป็นสัตว์เลี้ยง โดยกลุ่มลักลอบค้าสัตว์ป่าจะจับลูกลิงประมาณ 300 ตัวจากป่าในโมร็อกโกเพื่อส่งไปขายยังตลาดสัตว์เลี้ยงในยุโรปที่เติบโตขึ้น ส่งผลเสียต่อความยั่งยืนของจำนวนประชากร ปัจจุบันมีจำนวนประชากรอยู่เพียง 6,000 ตัว ในจำนวนนี้ 4,000-5,000 ตัวอยู่ในโมร็อกโก โดยหลักฐานทางโบราณคดีพบว่า ลิงบาร์รารีถูกเลี้ยงเป็นสัตว์เลี้ยงมานานนับพันปีมาแล้ว เพราะมีการพบโครงกระดูกของลิงชนิดนี้ใต้เถ้าถ่านของเมืองปอมเปอี, ลึกลงไปในสุสานใต้ดินของอียิปต์ รวมทั้งถูกฝังใต้ยอดเขาในไอร์แลนด์ที่ซึ่งกษัตริย์อัลส์เตอร์ในยุคสำริดเคยครองบัลลังก์อีกด้วย
นิกายแทโก
นิกายแทโก (ฮันกึล 태고종 ฮันจา 太古宗) เป็นหนึ่งใน 2 คณะนิกายพุทธศาสนาในเกาหลีใต้ จัดเป็นสายหนึ่งของนิกายฉาน หรือนิกายซอน (เซ็น) สืบเนื่องจากแต่เดิมนั้นเกาหลีมีเพียงคณะนิกายเดียว แต่หลังตกเป็นอาณานิคมญี่ปุ่นแล้ว พุทธบริษัทญี่ปุ่นได้นำส่งเสริมแกมบังคับให้คณะสงฆ์เกาหลีแต่งงานมีครอบครัว ตามธรรมเนียมปฏิบัติของคณะสงฆ์ญี่ปุ่น ในช่วงเวลา 30 ปีที่ตกเป็นอาณานิคม มีทั้งฝ่ายคล้อยตาม และฝ่ายต่อต้าน ทำให้ในทางปฏิบัติคณะสงฆ์เกาหลีแยกเป็น 2 คณะ คือคณะที่รักษาพรหมจรรย์ และคณะที่ไม่รักษาพรหมจรรย์
เมื่อเกาหลีใต้ได้เอกราชแล้ว ประธานาธิบดี อี ซึง-มัน จึงออกกฎหมายแยกคณะสงฆ์ชัดเจนในทางนิตินัย กลายเป็นนิกายโชเก และนิกายแทโก คณะสงฆ์ทั้ง 2 ถือปราติโมกษ์ (หรือ "ปาฏิโมกข์" ในภาษาบาลี) ของนิกายธรรมคุปต์ ภิกษุมีสิกขาบท 250 ข้อ ถือศีลโพธิสัตว์ครุกาบัติ 10 ข้อ และลหุกาบัติ 48 ข้อ รวมเป็น 308 ข้อ เช่นเดียวกับภิกษุในจีนและเวียดนาม แต่คณะแทโกบางส่วนยังไม่ยอมสละธรรมเนียมญี่ปุ่น จึงบูชาปราติโมกษ์แต่มิได้ถือ หากไพล่ไปถือแต่ศีลโพธิสัตว์แทน จึงยังคงมีเหย้าเรือนเหมือนฆราวาส หากแต่โกนศีรษะและครองจีวรเหมือนบรรพชิต กระนั้นก็ตาม มีคณะแทโกสายเคร่งครัด ถือปราติโมกษ์เคร่งครัด รักษาพรหมจรรย์เหมือนคณะโชเก คิดเป็นสัดส่วน 40% อีก 60% ที่เหลือเป็นกึ่งฆราวาส กึ่งบรรพชิต
โดยคำสอนแล้วนิกายนี้เหมือนกับนิกายโชเก คือการสืบทอดการปฏิบัติแบบนิกายซอน นอกจากนี้ยังมีการสืบทอดพิธีกรรมแบบโบราณบางอย่างที่นิกายโชเกไม่มี เช่นพิธียองซานแจ (영산재) หรือการจำลองเหตุการณ์เมื่อครั้งที่พระพุทธเจ้าทรงแสดงสัทธรรมปุณฑรีกสูตร มีการประกอบดนตรี และการร่ายรำแบบโบราณ สมัยราชวงศ์โครยอ ถือเป็นมรดกที่แตะต้องมิได้ของชาติเกาหลีใต้
ลักษณะพิเศษอีกประการของนิกายแทโก คือครองสังฆาฏิสีแดง อันเป็นสีดั้งเดิมของคณะสงฆ์เกาหลีแต่โบราณ สืบทอดมาตั้งแต่สมัยท่านแทโก โพอู คณาจารย์นิกายซอนในสมัยราชวงศ์โครยอ ซึ่งนิกายแทโก ถือเป็นบูรพาจารย์ท่านสำคัญ
ไมค์ คิโอดา
ไมเคิล โจเซฟ คิโอดา (Michael Joseph Chioda) เกิดวันที่ 1 สิงหาคม ค.ศ. 1966 เป็นกรรมการมวยปล้ำอาชีพชาวอเมริกันในWWE
นิกายชอนแท
นิกายชอนแท (ฮันกึล 천태종 ฮันจา 天台宗) เป็นคณะสงฆ์ของเกาหลีใต้ ตรงกับนิกายเทียนไถ (天台宗) ของจีน หรือทิกายเทนได (天台宗) ของญี่ปุ่น มีกำเนิดตั้งแต่สมัยราชวงศ์โครยอ หรือราวศตวรรษที่ 11 มีบูรพาจารย์คือพระอึยชอน เดิมเป็นเชื้อพระวงศ์ระดับสูง ต่อมาผนวชเป็นภิกษุศึกษาคำสอนของนิกายเทียนไถจนแจ่มแจ้ง แล้วจึงสถาปนานิกายนี้ขึ้นในเกาหลี ใช้ชื่อเดียวกับจีน แต่คำว่า "เทียน" เกาหลีออกเสียงเป็น "ชอน" ส่วนคำว่า "ไถ" ออกเสียงเป็น "แท" พระอาจารย์อึยชอนเป็นที่เชื่อถือศรัทธาของสมาชิกราชวงศ์โครยอมาก ยังได้รับสถาปนาเป็นพระมหาพุทธิรัฐคุรุ (แทกัก กุกซา - 大覺國師) ช่วงนั้นนิกายชอนแทรุ่งเรืองอย่างมาก
แต่นับจากสิ้นราชวงศ์โครยอเป็นต้นมาจนถึงราชวงศ์โชซอน พุทธศาสนาถูกเบียดเบียนหนัก คณะสงฆ์จึงต้องรวมตัวเป็นกลุ่มก่อนเดียวเพื่อความอยู่รอด คณะชอนแทจึงรวมเข้ากับคณะวิปัสนา หรือซอน จากนั้นศาสนจักรเกาหลีจึงแบ่งออกเป็น 2 สาย สายปฏิบัติเน็นแนวทางสำนักซอน หรือเซ็น ใช้การวิปัสสนาเป็นแนวทางหลัก อีกสายคือฝ่ายปริยัติ ศึกษาพระสูตรเป็นหลัก พระสูตรสำคัญคืออวตังสกะสูตร ของสำนักฮวาออม (บัดนี้สูญสิ้นไปแล้ว) วัชรเฉทิกปรัชญาปารมิตาสูตรของสำนักซอน และสัทธรรมปุณฑรีกสูตรของสำนักชอนแท อนึ่ง สำนักชอนแทเองก็มีแนวทางวิปัสนากรรมฐานของตนเอง แตกต่างจากสำนักซอน
หลังเกาหลีได้รับเอกราช คณะชอนแทรวมอยู่กับคณะโชเกอยู่ชั่วระยะเวลาหนึ่ง ก่อนที่จะแยกตัวออกมาฟื้นฟูสำนักอีกครั้ง มีศูนย์กลางที่วัดคูอินซา มีพระซางวอล วอนกัก เป็นบูรพาจารย์รุ่นใหม่ แต่เดิมท่านสืบสานสายชอนแท มาบำเพ็ญเพียรอย่างสันโดษกลางเขา แต่ก็มีปณธานแน่วแน่ที่จะฟื้นฟูพุทธศาสนาในเกาหลี จึงสถาปนาสำนักขึ้นอีกครั้ง ปัจจุบันมีสานุศิษย์ราว 2 ล้านคน แต่แนวทางต่างจากคำสอนของสำนักชอนแทเมื่อ 900 ปีก่อนพอสวมควร
วัดเท็นรีว
วัดเท็นรีว () หรือ วัดมังกรสวรรค์ เป็นวัดเอกของนิกายเซน สำนักรินไซ สาขาเท็นรีว ตั้งอยู่ในเขตอุเกียว ในนครเกียวโต วัดนี้ถูกสร้างขึ้นโดยอาชิกางะ ทากาอูจิ ปฐมโชกุนแห่งอาชิกางะ เริ่มก่อสร้างในปี ค.ศ. 1339 จนแล้วเสร็จในปี ค.ศ. 1345 ทั้งนี้ในปี ค.ศ. 1994 วัดเท็นรีวได้รับการขึ้นทะเบียนเป็นมรดกโลกโดยยูเนสโก ในฐานะส่วนหนึ่งของอนุสรณ์สถานทางประวัติศาสตร์เกียวโตโบราณ
ต้นยุคเฮอัง จักรพรรดินีคาจิโกะ พระอัครมเหสีในจักรพรรดิซางะ ได้ทรงสถาปนาวัดขึ้นแห่งหนึ่งนามว่า "วัดดันริง" ขึ้นในบริเวณเดียวกับที่วัดเท็นรีวตั้งอยู่ในปัจจุบัน ผ่านไป 400 ปี วัดดันริงทรุดโทรมเกินกว่าจะบูรณะได้
กลางคริสศตวรรษที่ 13 จักรพรรดิโกซางะและพระราชโอรสคือจักรพรรดิคาเมยามะ ทรงเปลี่ยนให้พื้นที่บริเวณนี้กลายเป็นเขตพระราชฐาน และตั้งพระตำหนักไว้ ซึ่งเรียกว่า พระราชวังคาเมยามะ การที่ใช้ชื่อ "คาเมยามะ" (亀山) ที่มีความหมายว่า "ภูเขาเต่า" นั้น ก็เนื่องจากภูเขาโองูระที่ตั้งอยู่ทางตะวันตกของวัดเท็นรีวนั้น มีลักษณะเหมือนหลังเต่า
พระราชวังได้ถูกเปลี่ยนสภาพกลายเป็นวัด ในตอนต้นยุคมูโรมาจิ อันเนื่องมาจากบัญชาของโชกุนอาชิกางะ ทากาอูจิ ที่ต้องการจะใช้วัดเท็นรีวเป็นอนุสรณ์สถานต่อจักรพรรดิโกไดโงะ ก่อนหน้านั้นทากาอูจิ แข็งขืนต่อแผนปฏิรูปเค็มมุ ที่จักรพรรดิริเริ่มและมีพระราชโองการให้ตามล่าตัวตระกูลอาชิกางะมารับโทษ อย่างไรก็ตามแผนการณ์นั้นล้มเหลวและทากาอูจิได้ขึ้นเป็นโชกุนในปี ค.ศ. 1338 และจักรพรรดิโกไดโงะเสด็จสวรรคตในปีถัดมาที่หมู่บ้านโยชิโนะ แม้จักรพรรดิโกไดโงะจะเป็นศัตรูของทากาอูจิ แต่เมื่อก่อนทั้งสองก็เคยเป็นสหายรักกัน ทากาอูจิจึงให้มูโซ โซเซกิ ภิกษุนิกายเซน ดำเนินการก่อสร้างวัดเพื่อเป็นอนุสรณ์แก่จักรพรรดิโกไดโงะ
ในตอนแรก วัดจะถูกตั้งชื่อว่า "วัดเรียกูโอชิเซเซ็น" () ซึ่งเป็นนามรัชสมัยของจักรพรรดิในราชวงศ์เหนือขณะนั้น แต่เนื่องจากทาดาโยชิน้องชายของทากาอูจิ ได้ฝันถึงมังกรทองที่กำลังบินผ่านแม่น้ำโออิ (อีกชื่อคือแม่น้ำโฮซุ) ที่ตั้งอยู่ทางทิศใต้ของวัด วัดจึงถูกตั้งชื่อว่า วัดเท็นรีว ที่แปลว่า วัดมังกรสวรรค์
วงศ์หญ้าข้าวก่ำ
วงศ์หญ้าข้าวก่ำ หรือ Burmanniaceae เป็นวงศ์ของพืชมีดอกที่มีสมาชิกประมาณ 100 ชนิด มีสมาชิกของวงศ์นี้ที่เป็นพืชอาศัยซาก ในระบบ APG II จัดให้อยู่ในอันดับ Dioscoreales ในกลุ่มพืชใบเลี้ยงเดี่ยว และได้รวมวงศ์ Thismiaceae เข้ามาด้วย
ภายในวงศ์แบ่งเป็นเคลดดังนี้:
Burmanniaceae "อย่างแคบ"
เคลด Afrothismia
เผ่า Thismieae
คาธี ฟรีแมน
คาธี ฟรีแมน หรือ แคเธอรีน แอสตริด ซาโลเม ฟรีแมน (16 กุมภาพันธ์ ค.ศ. 1973 — ) เป็นนักกีฬาวิ่งที่ได้เหรียญทองโอลิมปิกในปี 2000 และได้เหรียญเงินในโอลิมปิกปี 1996 ที่แอตแลนตา สหรัฐอเมริกา
เบนิกโน อากีโน จูเนียร์
เบนิกโน ไซมอน "นินอย" อากีโน จูเนียร์ (Benigno Simeon "Ninoy" Aquino, Jr., "เกิด" 11 มีนาคม พ.ศ. 2475 "ถึงแก่อสัญกรรม" 21 สิงหาคม พ.ศ. 2526) หรือรู้จักกันดีในชื่อ "เบนิกโน อากีโน จูเนียร์" (Benigno Aquino, Jr.) ดำรงตำแหน่งเป็นวุฒิสมาชิกของฟิลิปปินส์
วงศ์พิศวง
วงศ์พิศวง หรือ Thismiaceae เป็นวงศ์ของพืชมีดอกที่ได้รับการยอมรับจากนักพฤกษศาสตร์หลายท่าน เช่น J. Hutchinson, Chase "et al." 1995, 2000; Angiosperm Phylogeny Group 1998; Caddick "et al." 2000; Neyland 2002; Thiele & Jordan 2002, Merckx "et al." 2006 และ Woodward "et al." 2007 ) แต่บางครั้งก็จัดรวมให้อยู่ในฐานะเผ่า Thismieae ในวงศ์ Burmanniaceae ในระบบ Kubitzki และอื่นๆ ประกอบด้วย 5 สกุลโดยมี 3 สกุล ("Afrothismia", "Haplothismia" และ "Oxygyne") พบในโลกเก่า "Thismia" พบในเขตร้อนของอเมริกาและเอเชีย และเขตอบอุ่นในอิลลินอยส์ สหรัฐอเมริกา ญี่ปุ่น ออสเตรเลีย และนิวซีแลนด์ "Tiputinia" พบในอมาโซเนีย
บัวซอน ถนอมบุญ
บัวซอน ถนอมบุญ เป็นช่างซอหญิงที่ไม่เลือกคู่ซอชาย เกิดเมื่อวันที่ 10 กุมภาพันธ์ พ.ศ. 2487 ที่บ้านต้นรุง หมู่ 3 ตำบลป่าตุ้ม อำเภอพร้าว จังหวัดเชียงใหม่ เป็นบุตรคนสุดท้องในจำนวนพี่น้องทั้งหมด 4 คน ของนายไว และนางหมู ถนอมบุญ ซึ่งมีอาชีพทำไร่และค้าขาย 
บัวซอน ถนอมบุญ เรียนจบชั้นประถมศึกษาปีที่ 4 จากโรงเรียนบ้านต้นรุง เมื่ออายุได้ 13 ปี ได้ไปเรียนซอกับนางคำปัน ช่างซอบ้านทุ่งหลวง เรียนได้ 3 เดือน ก็ไปประกวดซอที่อำเภอพร้าวและได้รับรางวัลที่ 1 จึงย้ายเข้ามาอยู่ในตัวเมืองเชียงใหม่ จนอายุ 25 ปี ก็ออกจากการเป็นช่างซอ ไปแต่งงานกับนายสมพร อินถา อยู่ที่อำเภอพร้าว มีบุตร 2 คน
แม่บัวซอนเรียนซอประมาณ 3 เดือนก็สามารถออกซอได้ จากนั้นได้ไปซอประกวดในงานประจำอำเภอและได้ รางวัลที่ 1 ลักษณะเด่นและความสามารถในการซอของแม่บัวซอน คือ เป็นช่างซอทีมีปฏิภาณ ไหวพริบดี ใช้ถ้อยคำได้ไพเราะ คมคาย มีน้ำเสียงไพเราะจับใจผู้ฟัง นอกจากนี้แม่บัวซอนยังได้แต่งเนื้อเพลงซอ หรือบทขับซอ(เครือซอ) ไว้หลายบทหลายเพลง รวมทั้งมีการบันทึกเพลงซอลงแผ่นเสียง และเทปคาสเซสไว้เป็นจำนวนมากโดยได้บันทึกแผ่นเสียง ชุดแรกเรื่อง “น้ำตาเมียหลวง” ซอคู่กับ บุญศรี สันเหมือง เมื่ออายุได้ 18 ปี หรือปี พ.ศ. 2505 รวมระยะเวลาการเป็นช่างซอ 55 ปี
ปัจจุบันแม่บัวซอนได้ทำการสอนให้กับผู้ที่มีความสนใจการซอทั้งที่บ้านและสอนในโครงการสืบสานตำนานซอ ตามโรงเรียนต่างๆ ในจังหวัดเชียงใหม่ และมีแผนที่จะสร้างศูนย์การเรียนรู้เรื่องซอเพื่อใช้เป็นแหล่งข้อมูลและสอนซอ ให้กับเยาวชนที่สนใจจำนวนลูกศิษย์ที่มาเรียนซอกับแม่ครูบัวซอนมีมากกว่า 200 คน บทบาทและการยอมรับจากสังคม จากประสบการณ์ ที่ยาวนานและการพัฒนาผลงานด้านการซอของแม่บัวซอน รวมถึงการให้ความร่วมมือกับหน่วยงานต่างๆ และการนำความรู้ด้านการซอเผยแพร่สู่กลุ่มเยาวชนในโรงเรียนต่าง ๆ อยู่เสมอทำให้แม่ครูบัวซอนได้รับบทบาทสำคัญ และการยอมรับจากสังคมในเรื่องต่างๆ
จังหวัดกว๋างจิ
กว๋างจิ () เดิมไทยเรียกว่า กวางไตร เป็นจังหวัดหนึ่งในภูมิภาคชายฝั่งตอนกลางเหนือของประเทศเวียดนาม อยู่ทางทิศเหนือของอดีตราชธานีเว้
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 廣治
สังคมนิยมแบบเสรีนิยม
สังคมนิยมแบบเสรีนิยม () เป็นปรัชญาการเมืองสังคมนิยมซึ่งรวมหลักการเสรีนิยมไว้ด้วย สังคมนิยมแบบเสรีนิยมไม่มีเป้าหมายยกเลิกทุนนิยมแล้วใช้เศรษฐกิจแบบสังคมนิยมแทน แต่สนับสนุนเศรษฐกิจแบบผสมซึ่งมีทั้งทรัพย์สินสาธารณะและส่วนบุคคลในสินค้าทุน
แม้สังคมนิยมแบบเสรีนิยมสนับสนุนเศรษฐกิจแบบตลาดอย่างไม่มีข้อสงสัย แต่ระบุการผูกขาดทางกฎหมายและที่ทำขึ้นว่าเป็นความผิดของทุนนิยม ฉะนั้นจึงคัดค้านเสรีนิยมทางเศรษฐกิจปล่อยให้ทำไปที่ไม่มีการควบคุมทั้งหมด สังคมนิยมแบบเสรีนิยมถือว่าทั้งเสรีภาพและความเสมอภาคเข้ากันได้และพึ่งพาอาศัยกัน หลักการซึ่งสามารถอธิบายได้ว่าเป็น "สังคมนิยมแบบเสรีนิยม" ยึดหรือพัฒนาโดยนักปรัชญา เช่น จอห์น สจวต มิล, จอห์น ดูอี เป็นต้น สังคมนิยมแบบเสรีนิยมโดดเด่นเป็นพิเศษในการเมืองอังกฤษและอิตาลี
วอลเลย์บอลเวิลด์ลีก 1994
วอลเลย์บอลเวิลด์ลีก 1994 เป็นครั้งที่ 5 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 6 กรกฎาคม – 30 กรกฎาคม รอบชิงชนะเลิศจะถูกจัดขึ้นในมิลาน, ประเทศอิตาลี
วอลเลย์บอลเวิลด์ลีก 1995
วอลเลย์บอลเวิลด์ลีก 1995 เป็นครั้งที่ 6 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 9 กรกฎาคม – 19 กรกฎาคม รอบชิงชนะเลิศจะถูกจัดขึ้นในรีโอเดจาเนโร, ประเทศบราซิล
การสํารวจทางชีวภาพ
การสํารวจทางชีวภาพ () เป็นการศึกษาทางวิทยาศาสตร์ของสิ่งมีชีวิตเพื่อประเมินสภาพของทรัพยากรทางนิเวศวิทยา เช่น แหล่งน้ำ
การสำรวจทางชีวภาพได้รับการนำมาใช้โดยหน่วยงานภาครัฐที่รับผิดชอบในการบริหารจัดการที่ดินสาธารณะ การวางแผนด้านสิ่งแวดล้อม และ/หรือ การวางระเบียบด้านสิ่งแวดล้อมในการประเมินทรัพยากรของระบบนิเวศ เช่น แม่น้ำ ลำธาร ทะเลสาบ และพื้นที่ชุ่มน้ำ
ซึ่งเกี่ยวข้องกับการเก็บรวบรวมและการวิเคราะห์ตัวอย่างของสัตว์ และ/หรือ พืช ที่ใช้เป็นดัชนีทางชีวภาพ การศึกษาอาจจะดำเนินการโดยนักวิทยาศาสตร์มืออาชีพหรือองค์กรอาสาสมัคร พวกเขาจะดำเนินการตามขั้นตอนเพื่อให้สอดคล้องในการเก็บรวบรวมข้อมูลและการวิเคราะห์ และเปรียบเทียบผลการศึกษาตัวชี้วัดที่กำหนดขึ้น
การสํารวจทางชีวภาพ มักจะใช้ตัวชี้วัด เช่น องค์ประกอบของสปีชีส์และความอุดมสมบูรณ์ (ยกตัวอย่างเช่น จำนวนของสปีชีส์, มลภาวะที่ก่อให้เกิดการเสื่อมของสปีชีส์) และปัจจัยทางนิเวศวิทยา (จำนวนของบุคคล, สัดส่วนของสัตว์ที่กินสัตว์อื่นเป็นอาหาร, การปรากฏตัวของโรคภัยไข้เจ็บ) การสํารวจทางชีวภาพอาจระบุปัญหามลพิษที่ค่อนข้างยากหรือมีราคาแพงในการตรวจสอบ โดยใช้วิธีการทดสอบทางเคมี
การสํารวจทางชีวภาพ อาจจะใช้ในการสร้างดัชนีความสมบูรณ์ทางชีวภาพ (ไอบีไอ) ซึ่งเป็นระบบการให้คะแนนสำหรับทรัพยากรในระบบนิเวศ
ระเบียบการสำหรับการดำเนินการการสํารวจทางชีวภาพของทรัพยากรน้ำ ได้รับการเผยแพร่โดยหน่วยงานภาครัฐ และสำนักงานปกป้องสิ่งแวดล้อมสหรัฐ (อีพีเอ) โดยหน่วยงานทั้งหลายต่างใช้ระเบียบการเหล่านี้ในการดำเนินการกฎหมายว่าด้วยน้ำสะอาด รวมถึงบันทึกข้อสนธิสัญญาที่คล้ายกัน ซึ่งได้รับการตีพิมพ์โดยองค์กรอาสาสมัคร
เซ็นทรัล ภูเก็ต
เซ็นทรัล ภูเก็ต () เป็นโครงการพัฒนาพื้นที่และศูนย์การค้าที่ทันสมัยและมีขนาดใหญ่ที่สุดบนเกาะภูเก็ตของกลุ่มเซ็นทรัล ภายใต้กรอบแนวคิด "จังหวะหัวใจของภูเก็ต" (The Beating Heart of Phuket) โดยมีพื้นที่โครงการรวมกว่า 100 ไร่ ประกอบไปด้วยอาคารศูนย์การค้า 3 อาคาร
เริ่มแรกโครงการดังกล่าวบริหารงานโดยห้างสรรพสินค้าเซ็นทรัล โดยตั้งเป้าให้เป็นจุดศูนย์รวมของความบันเทิงอันครบครันในเมืองภูเก็ต และต่อมา บริษัท เซ็นทรัล รีเทล คอร์ปอเรชัน จำกัด จึงเข้ามาขยายรูปแบบกิจการให้เป็นศูนย์การค้าแบบครบวงจร โดยเพิ่มอาคารศูนย์การค้าหลังที่สองที่ตั้งอยู่ฝั่งตรงข้ามเข้ามา แต่หลังจากการปรับผังองค์กรใหม่ใน พ.ศ. 2557 อาคารดังกล่าวก็ถูกโอนให้เข้าไปเป็นความรับผิดชอบของห้างสรรพสินค้าเซ็นทรัลตามเดิม
ต่อมาใน พ.ศ. 2558 บริษัท เซ็นทรัลพัฒนา จำกัด (มหาชน) ได้ประกาศตั้งงบลงทุน 6,360 ล้านบาท ในการซื้อกิจการเซ็นทรัลเฟสติวัล ภูเก็ต ด้วยการซื้อสิทธิ์การเช่าที่ดินและอาคารในกรอบระยะเวลา 41 ปี ซึ่งการซื้อขายแล้วเสร็จเป็นของบริษัทในเดือนมิถุนายน พ.ศ. 2558
วันที่ 29 กันยายน พ.ศ. 2561 ได้เกิดเหตุเพลิงไหม้ บริเวณศูน์การค้าเซ็นทรัล ภูเก็ต โดยไฟไหม้เวลาประมาณ 10.30 น.บริเวณ ลานด้านนอกศูนย์การค้าซึ่งเป็นสวนสนุกที่กำลังก่อสร้างไม่มีผู้ใดได้รับบาดเจ็บหรือเสียชีวิต
โครงการเซ็นทรัล ภูเก็ต เป็นโครงการขนาดใหญ่มีพื้นที่รวมกว่า 100 ไร่ ประกอบไปด้วยอาคารศูนย์การค้าทั้งหมด 3 อาคาร ได้แก่ อาคาร "เฟสติวัล" หรือ เซ็นทรัลเฟสติวัล ภูเก็ตเดิม, อาคาร "อีสต์" หรือ เซ็นทรัลเฟสติวัล ภูเก็ต อีสต์ เดิม และอาคาร "ฟลอเรสตา" ซึ่งเป็นอาคารหลังสุดท้ายของโครงการที่เซ็นทรัลพัฒนาได้สร้างขึ้นใหม่ โดยเมื่อเสร็จสิ้นทั้งโครงการในเดือนกันยายน พ.ศ. 2561 โครงการเซ็นทรัล ภูเก็ต จะเป็นโครงการเดียวที่ทำให้ผู้มาใช้บริการ สามารถสัมผัสได้ถึงความแตกต่างของทั้งสามอาคาร ภายใต้ชื่อบริหารเพียงชื่อเดียว คือ เซ็นทรัล ภูเก็ต โดยรายละเอียดของแต่ละอาคาร มีดังนี้
อาคารเฟสติวัล เป็นอาคารศูนย์การค้าที่ได้รับการออกแบบให้เป็น "จุดมุ่งหมายของการจับจ่ายใช้สอยและรูปแบบชีวิตนานาชาติที่ดีที่สุดในภาคใต้" ภายใต้แนวความคิดที่ถือว่าเป็นศูนย์การค้าที่ทุกคนสามารถมาท่องเที่ยวและผ่อนคลายได้มากยิ่งขึ้น ทั้งจับจ่ายใช้สอย สังสรรค์ ชมงานศิลปะ และออกกำลังกายภายในโครงการเดียว โดยนำแนวความคิดของศูนย์การค้าเซ็นทรัลเฟสติวัล อีสต์วิลล์ มาปรับใช้
อาคารเฟสติวัลมีพื้นที่ใช้สอยทั้งหมด 4 ชั้น เชื่อมต่อกับอาคารอีสต์ที่ชั้น 3 และเชื่อมต่อกับอาคารฟลอเรสตาที่ชั้น 2 ประกอบด้วยพื้นที่สำคัญดังนี้อาคารอีสต์เป็นอาคารศูนย์การค้าหลังที่สองที่ปรับมาจากร้านโฮมเวิร์ค สาขาภูเก็ตเดิม (โฮมเวิร์คได้เปลี่ยนเป็นบ้านแอนด์บียอนด์) เมื่อ พ.ศ. 2556 เพื่อเป็นการรองรับกลุ่มลูกค้าที่เติบโตขึ้น โดยเพิ่มร้านค้าต่าง ๆ กว่า 100 ร้าน และเพิ่มพื้นที่จอดรถให้กับโครงการกว่า 1,000 คัน มีพื้นที่สำคัญดังนี้
อาคารฟลอเรสตา เป็นอาคารศูนย์การค้าหลังที่สามที่เซ็นทรัลพัฒนาก่อสร้างขึ้นมาใหม่ โดยอาคารดังกล่าวจะเป็นอาคารศูนย์การค้าระดับบนที่เทียบเท่ากับศูนย์การค้าเซ็นทรัล เอ็มบาสซี เพื่อตอบรับต่อกลุ่มลูกค้าที่มีกำลังซื้อสูง และเป็นอาคารศูนย์การค้าที่ใหญ่ที่สุดของโครงการเซ็นทรัล ภูเก็ต ซึ่งอาคารดังกล่าวเปิดให้บริการอย่างเป็นทางการเมื่อวันที่ 10 กันยายน พ.ศ. 2561
ภายในอาคารฟลอเรสตา มีพื้นที่ใช้สอยทั้งหมด 5 ชั้น รวมชั้นใต้ดิน และเชื่อมต่อกับอาคารเฟสติวัลที่ชั้น 2 มีพื้นที่สำคัญดังนี้
พี่ชาย My Bromance
พี่ชาย My Bromance ภาพยนตร์อิสระแนวโรแมนติกดราม่า เป็นหนังรักเพศเดียวกันจากวายุฟิล์มโปรดักชั่น ผลงานของผู้กำกับณิชภูมิ ชัยอนันต์
กอล์ฟและแบงค์ ทั้งสองเป็นพี่น้องต่างสายเลือดที่ไม่ค่อยจะลงรอยกัน แต่เมื่อเวลาผ่านไป ความใกล้ชิดและความผูกพันของทั้งคู่ได้ก่อเกิดเป็นความรัก รักที่บริสุทธิ์ รักที่นำมาซึ่งการเสียสละที่ยิ่งใหญ่ ภาพยนตร์เรื่องนี้ไม่เพียงแค่นำเสนอความรักของพี่น้องคู่หนึ่งเท่านั้น แต่ยังเต็มไปด้วยความรักของครอบครัว และมิตรภาพระหว่างเพื่อนที่แนบแน่นอีก
วอลเลย์บอลเวิลด์ลีก 1996
วอลเลย์บอลเวิลด์ลีก 1996 เป็นครั้งที่ 7 ของการแข่งขันวอลเลย์บอลชายประจำปีระดับนานาชาติ มีทั้งหมด 11 ประเทศ ระหว่างวันที่ 9 กรกฎาคม – 19 กรกฎาคม รอบชิงชนะเลิศจะถูกจัดขึ้นในรอตเทอร์ดาม, ประเทศเนเธอร์แลนด์
วอลเลย์บอลเวิลด์ลีก 1997
วอลเลย์บอลเวิลด์ลีก 1997 เป็นครั้งที่ 8 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 16 พฤษภาคม – 5 กรกฎาคม รอบชิงชนะเลิศจะถูกจัดขึ้นในมอสโก, ประเทศรัสเซีย
วอลเลย์บอลเวิลด์ลีก 1998
วอลเลย์บอลเวิลด์ลีก 1998 เป็นครั้งที่ 9 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 15 พฤษภาคม – 19 กรกฎาคม รอบชิงชนะเลิศจะถูกจัดขึ้นในมิลาน, ประเทศอิตาลี
พรรคสังคมนิยม (อินโดนีเซีย)
พรรคสังคมนิยม (Socialist Party; ภาษาอินโดนีเซีย: Partai Sosialis) เป็นพรรคการเมืองในอินโดนีเซียก่อตั้งเมื่อเดือนธันวาคมพ.ศ. 2488 ในการประชุมที่เชอรีบน เกิดจากการรวมตัวกันระหว่างพรรคประชาชนสังคมนิยม (ปาราส) ของนายกรัฐมนตรี ซูตัน ชะห์รีร์ และพรรคสังคมนิยมอินโดนีเซีย (ปาร์ซี) ของรัฐมนตรีว่าการกระทรวงกลาโหม อามีร์ ซารีฟุดดิน โดยชะห์รีเป็นหัวหน้าพรรคที่เกิดใหม่ ส่วนซารีฟุดดินเป็นรองประธานพรรค
ในเดือนมกราคม พ.ศ. 2489 พรรคและฝ่ายยุวชนของพรรคหรือเปอซินโด เข้าร่วมกับแนวร่วมแห่งชาติเปอซาตวนที่นำโดยตัน มะละกา ในเดือนกุมภาพันธ์ของปีเดียวกัน พรรคสังคมนิยมได้มองว่าแนวร่วมนี้เป็นความพยายามที่จะเข้าแทนที่รัฐบาลที่มีอยู่ พรรคและเปอซินโดจึงถอนตัวออกมา หลังการถอนตัว แนวร่วมเปอซาตวนสามารถกดดันชะห์รีให้ลาออกจากนายกรัฐมนตรีได้สำเร็จ ซูการ์โนได้เสนอให้แนวร่วมเปอซาตวนจัดตั้งคณะรัฐมนตรีใหม่ แต่เนื่องจากความขัดแย้งภายในแนวร่วม ทำให้ไม่สามารถจัดตั้งคณะรัฐมนตรีได้ ชะห์รีจึงสามารถจัดตั้งรัฐบาลได้อีก
ในเดือนพฤษภาคม พ.ศ. 2489 รัฐบาลได้จัดตั้ง กนเซนตราซี นาซียนนัล (Konsentrasi Nasional) ซึ่งเป็นแนวร่วมที่จัดตั้งขึ้นเพื่อแข่งขันกับเปอซาตวน พรรคสังคมนิยมและเปอซินโดเป็นแกนกลางของกนเซนตราซี ร่วมกับพรรคคอมมิวนิสต์อินโดนีเซีย พรรคมัสยูมี พรรคแรงงานอินโดนีเซียและองค์กรอื่น ๆ ในอีกไม่นานต่อมาก็เกิดความขัดแย้งระหว่างกนเซนตราซีกับเปอซาตวน ในเดือนตุลาคม พ.ศ. 2489 รัฐบาลได้เปิดกว้างเพื่อรวมผู้นำจากพรรคการเมืองที่หลากหลาย กลุ่มสนับสนุนรัฐบาลใหม่นี้จัดตั้งขึ้นเพื่อสนับสนุนข้อตกลงลิงกาจาตีกับรัฐบาลดัตช์ รัฐบาลนี้ประกอบด้วย พรรคสังคมนิยม เปอซินโด พรรคคอมมิวนิสต์แห่งอินโดนีเซีย พรรคแรงงานแห่งอินโดนีเซีย
ในเดือนพฤษภาคม พ.ศ. 2490 รัฐบาลดัตช์ได้ส่งข้อเสนอไปยังอินโดนีเซีย โดยดัตช์ต้องการปกครองอินโดนีเซียจนถึง พ.ศ. 2492 ข้อเสนอนี้ทำให้เกิดความแตกแยกในพรรคสังคมนิยม โดยชะห์รีมีแนวโน้มจะยอมตามดัตช์ซึ่งต่างจากซารีฟุดดิน ในเดือนมิถุนายน พ.ศ. 2490 ชะห์รีได้ลาออกจากนายกรัฐมนตรี เมื่อชะห์รีเดินทางไปยังสหประชาชาติ ซารีฟุดดินได้เป็นหัวหน้าพรรค เมื่อฮัตตาตั้งรัฐบาลใหม่ กล่มของพรรคสังคมนิยมที่เคยสนับสนุนชะห์รีได้หันมาสนับสนุนโมฮัมหมัด ฮัตตา ซึ่งตรงข้ามกับความต้องการของซารีฟุดดิน ชะห์รีและกลุ่มผู้สนับสนุนของเขาได้ออกจากพรรคสังคมนิยมในที่สุด และได้จัดตั้งพรรคสังคมนิยมอินโดนีเซียเมื่อ 12 กุมภาพันธ์ พ.ศ. 2491 แต่สมาชิกส่วนใหญ่ของพรรคสังคมนิยมยังอยู่กับซารีฟุดดิน และซารีฟุดดินได้เป็นนายกรัฐมนตรีจนต้องพ้นจากตำแหน่งหลังการเจรจาสงบศึกกับดัตช์ในเดือนมกราคม พ.ศ. 2491
ในเดือนสิงหาคม พ.ศ. 2491 พรรคสังคมนิยมได้ประกาศว่าการจัดตั้งพรรคเมื่อ พ.ศ. 2488 ถือเป็นความผิดพลาด และได้เข้าร่วมกับพรรคคอมมิวนิสต์ในที่สุด
วอลเลย์บอลเวิลด์ลีก 1999
วอลเลย์บอลเวิลด์ลีก 1999 เป็นครั้งที่ 10 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 28 พฤษภาคม – 17 กรกฎาคม รอบชิงชนะเลิศจะถูกจัดขึ้นในมาร์เดลปลาตา, ประเทศอาร์เจนตินา
ราเชล แอนน์ ดาควิส
เสิร์ฟยอดเยี่ยม (ฤดูกาล 69)
ผู้เล่นทรงคุณค่าประจำฤดูกาล (ฤดูกาล 11 โอเพนคอนเฟอเรนซ์)
ผู้เล่นทรงคุณค่ารอบชิงชนะเลิศ (ฤดูกาล 8 โอเพนคอนเฟอเรนซ์; ฤดูกาล 11 โอเพนคอนเฟอเรนซ์)
เสิร์ฟยอดเยี่ยม (ฤดูกาล 11 โอเพนคอนเฟอเรนซ์)
ราเชล แอนน์ ดาควิส () เป็นนักกีฬาวอลเลย์บอลชาวฟิลิปปินส์ เธอสำเร็จการศึกษาจากมหาวิทยาลัยฟาร์อีสเทอร์น ที่ซึ่งเธอเข้าศึกษาสาขาการจัดการธุรกิจ เธอเป็นอดีตกัปตันทีมเอฟอียู เลดีทามาโลวส์ เมื่อครั้งที่เธอเป็นนักศึกษา โดยเธอได้รับฉายา "ราชินีแห่งทามาโลวส์" นอกจากนี้ เธอยังเป็นกัปตันทีมหญิงของพีแอลดีที โฮม ทีโวลูชัน ซึ่งได้เข้าแข่งขันในรายการวอลเลย์บอลหญิงชิงแชมป์สโมสรเอเชีย 2014 ปัจจุบัน เธอเป็นสมาชิกคนหนึ่งของทีมฟิลิปปินส์อาร์มีเลดีทรูเปอร์ส รวมถึงเธอได้เป็นหญิงสาวบนหน้าปกนิตยสารเอฟเอชเอ็ม ฟิลิปปินส์ ฉบับเดือนตุลาคม ค.ศ. 2014
เบน วิลลาฟอร์
เบน วิลลาฟอร์ (Ben Villaflor) เกิดเมื่อ 10 พฤศจิกายน พ.ศ. 2495 ที่ ซัมบวงกาเดลซูร ประเทศฟิลิปปินส์ สถิติการชก 68 ครั้ง ชนะ 56 (น็อค 31) เสมอ 6 แพ้ 6 
วิลลาฟอร์ขึ้นชกมวยสากลครั้งแรกเมื่อ 1 ตุลาคม พ.ศ. 2509 ชนะคะแนน แฟลช ฮาเวียร์ ที่ฟิลิปปินส์ จากนั้นขึ้นชกชนะเป็นส่วนใหญ่ที่ ฟิลิปปินส์ จนถึง พ.ศ. 2514 วิลลาฟอร์จึงไปชกมวยที่สหรัฐอเมริกา และชกชนะรวดจนได้ชิงแชมป์โลกรุ่นซูเปอร์เฟเธอร์เวท WBA เมื่อ 25 เมษายน พ.ศ. 2515 ชนะคะแนน อัลเฟรโด มาร์กาโน ได้แชมป์มาครองแต่ป้องกันแชมป์ได้เพียงครั้งเดียว ก็เสียแชมป์ไปเมื่อ 12 มีนาคม พ.ศ. 2516 แพ้คะแนน กูเนียกี ชิบาตา ที่ฮาวาย วิลลาฟอร์ได้ชิงแชมป์คืนจากชิบาตาอีกครั้งเมื่อ 17 ตุลาคม พ.ศ. 2516 คราวนี้เป็นฝ่ายชนะน็อคได้ในยกที่ 1 ได้แชมป์คินมา ในการครองแชมป์สมัยที่ 2 นี้ วิลลาฟอร์ป้องกันแชมป์ไว้ได้ถึง 5 ครั้ง ก่อนจะเสียแชมป์ไปเมื่อ 16 ตุลาคม พ.ศ. 2519 แพ้คะแนน ซามูเอล เซร์ราโน ที่ เปอร์โตริโก หลังจากเสียแชมป์โลก วิลลาฟอร์ก็แขวนนวมไป